Kultura Autor:Jelena Koprivica04. dec. 202020:16 > 20:57\nKultura u Srbiji je u skladu sa novim epidemiološkim merama omogućena do 17 časova, do kada kulturne institucije, među kojima su i bioskopi, pozorišta, muzeji i galerije, mogu da rade.\nTokom vikenda beogradska publika – koja je kako su nam rekli vlasnici bioskopa praktično odustala od dolaska u vreme epidemije – u subotu i u nedelju, ipak, može da pogleda brojne naslove, među kojima su pravi biseri svetske kinematografije na Festivalu autorskog filma. Kako nam je rečeno, radiće i bioskopi Sinepleks koji se nalaze u sklopu tržnih centara. Pored Festivala autorskog filma aktuelan je i festival Merlinka.\nRaspored projekcija za drugu nedelju Festivala autorskog filma, Foto: FAF\nOvo su filmovi na programu beogradskih bioskopa za vikend:\nU učmalom gradu u unutrašnjosti Gruzije, zajednica Jehovinih svedoka biva napadnuta od strane ekstremističke grupe, zbog čega porodični svet Jane, žene vođe ove zajednice, polako počinje da se raspada. Subota, 12 časova, Kombank dvorana\n„So od suza“\nLuk, mladić iz provincije, posećuje Pariz da bi položio prijemni ispit na koledžu za umetnost i zanat, ali upoznaje Đemilu, sa kojom uživa u kratkoj romansi, a onda započinje i vezu sa prijateljem iz detinjstva Ženevijevom. Subota, 12.30, Dvorana kulturnog centra\nFilm prati četiri kratke priče smeštene duž puteva Donbasa tokom rata, gde ne postoji bezbedan prostor, a u tom haosu neki ljudi uspevaju da iskažu svoju dominaciju nad drugima. Subota, 14.30, Dvorana kulturnog centra\nU prvom filmu koji režira rediteljka Beatris Dal, Šarlot Gejnsburg prihvata da igra ulogu veštice vezane za kolac, ali snimanje tog ostvarenja ubrzo se pretvara u opšti haos. Subota, 15 sati, Kombank dvorana\nFilm Visara Morine donosi priču o Džaferu, farmaceutskom inžinjeru sa Kosova sa adresom u Nemačkoj, u kome samo raste unutarnja uznemirenost jer smatra da ga kolege sa posla maltretiraju zbog etničkog porekla. Nedelja, 12 časova, Kombank dvorana\n„Dan više: Juda; moć, ljubav“\nU dokumentarnom filmu iz 1975. godine Vlatko Gilić priča priču o banji lekovitog blata, nadomak Bujanovca, gde se mnogi mažu blatom od glave do pete i plutaju u vodi verujući da će izlečiti svoje bolesti. Nedelja, 12.30 Dvorana kulturnog centra\nLeška živi u izolovanom selu blizu Beringovog moreuza, na Čukotskom poluostrvu i kao i većina muškaraca, i on je lovac na kitove, ali kada na jednom od američkih veb sajtova nailazi na prelepu devojku koja postavlja svoje izazovne snimke kreće na ludo putovanje. Nedelja, 14.30 Dvorana kulturnog centra\nBivajući prinuđen da dokaže da je sposoban da brine o deci i pronađe posao, dok mu je supruga u tajnoj misiji, Aleksandar probno počinje da radi u kompaniji koja ima striktnu politiku – bez dece i pokušava da sačuva tajnu… Nedelja, 15 sati, Kombank dvorana\nRomantičnu iskru razočaranog muzičara odjednom zapali mladi trans čovek dok zajedno rade na spašavanju njegovog noćnog kluba za gluve. Subota, 12.30, Velika sala Doma omladine\nSniman tajno bez dozvole kubanske vlade, ovaj intimni dokumentarac se kreće između prošlosti i sadašnjosti i upoređuje teškoće sa kojima su se suočavale različite generacije LGBTQ osoba u ovoj zemlji. Subota, 13 časova, sala Amerikana, DOB\nNa obali Normandije, Aleksis provodi odmor u luksuznom odmaralištu, i umesto da uživa u svojim pubertetskim željama, mašta o smrti, ali ipak imaće priliku da odraste i pronađe svoju prvu ljubav. Subota, 14.30 Velika sala DOB\n„Seks, greh i `69.“\nOvaj dokumentarac je retrospektivni film o zakonu iz 1969. godine, kojim se „dekriminalizuje“ homoseksualnost, pripovedan kroz savremene glasove, pokušava da ospori naše razumevanje kvir istorije. Subota, 15 sati, Amerikana DOB\n„Crno belo šareno“\nMatilda, mlada i nesigurna žena na putu da postane odrasla osoba plaši se da će doživeti gubitak mladosti, a usred svoje potrage uviđa potrebu da ode dublje preispitujući sebe. Nedelja, 12.30 Velika sala DOB\n„Neverovatne lezbejske priče“\nOsamdesetih godina, kada su u Reganovo doba homoseksualci bili na lošem glasu, nekoliko lezbejki formira grupu „Prvi petak“ u malom gradu Roanok u Virdžiniji, stvarajući tako siguran prostor, organizujući fantastične događaje i razvijajući zajednicu trajnih prijateljstava. Nedelja, 12.30 Amerikana, DOB\n„Sve što imamo“\nOvaj dokumentarni film predstavlja lično istraživanje LGBTQ ženskih zajednica, kultura i socijalne pravde kroz objektiv prostora koji one stvaraju, od barova, preko knjižara, do umetnosti i političkih centara. Nedelja, 14 sati, Amerikana\nNakon što je uhvaćen u krađi Parvis biva poslat na društveni rad u sklonište za izbeglice, gde se zaljubljuje u Iranca Amona, i sa njim i njegovom sestrom uživa u letu žestokih žurki do zore, obojenih spoznajom da se niko od njih ne oseća kao kod kuće u Nemačkoj. Nedelja, 14.30 Velika sala DOB\nPlan usamljene domaćice da sve okonča dobija neočekivani zaokret u ovom dokumentarcu kada u poslednji čas započinje radikalno putovanje seksualnog istraživanja i ličnog pronalaska. Nedelja, 15.30 Amerikana DOB\n„Kućni patuljci – operacija Kolačići“\nSkrivali su se pod zemljom otkako ih je, pre više od 200 godina proterala zlobna krojačeva žena, ali živahna devojčica među njima više ne može da podnese skučen život i dolazi na površinu zemlje u nameri da otkrije svoj istinski poziv. Subota i nedelja, 10 časova\n„Lesi se vraća kući“\nDvanaestogodišnji Florijan i njegova voljena Lesi su nerazdvojni i srećno žive u idiličnom selu na jugu Nemačke, ali sve se menja kada se sele gde nije dozvoljeno držati pse. Subota i nedelja, 10.05\n„Trolovi – Svetska turneja 3D“\nMaka i Zakeralo otkrivaju da su oni samo jedno od šest različitih trolovskih plemena, koje živi u jednoj od šest različitih teritorija i posvećeni su jednom od šest muzičkih pravaca: fanku, roku, kantri muzici, tehno muzici, klasičnoj i pop roku. Subota, nedelja 11.30\n„Rat sa dekom“\nPiter je presrećan što će deka doći da živi sa njima, ali kada shvata da dolazi u njegovu sobu, a on je primoran da ide na tavan objavljuje mu rat. Subota, nedelja 11.30\nMladog Belgijanca Žila 1942. godine hapsi SS i zajedno s drugim Jevrejima deportuje u koncentracioni logor u Nemačku, gde za dlaku izbegava smrt, ali uskoro ponovo dolazi u opasnost. Subota, nedelja 11.45\n„Vikend s ćaletom“\nKašika, sredovečni beogradski kriminalac, žarko poželi da provede vikend sa Ognjenom, jedanaestogodišnjim sinom iz prethodnog braka i tokom vikenda pokušava da isporuči svu toplinu, iskustvo i mudrost koje poseduje, i istovremeno da kao „pravi beogradski šmeker“ sakrije svoju bolest. Subota, nedelja 13 sati i 15 časova\nPriča o ćerki Svetozara Miletića, doživotnog borca za prava i nezavisnost Srba u austrougarskoj Vojvodini, Milici, prvoj ženi novinaru u Srbiji i Jaši Tomiću, Miletićevom nasledniku u Srpskoj narodnoj slobodoumnoj stranci i njihovoj borbi. Subota, nedelja 13.15\nMili Kesler (17) pokušava da preživi krvožedne holove srednje škole u Blisfildu i okrutnost ekipe popularnih učenika, ali kada postane najnovija meta Kasapina ozloglašenog serijskog ubice iz grada, tegobe koje je prate u završnoj godini postaju joj najmanja briga. Subota, nedelja 14 sati\nKrajem sedamdesetih godina 20. veka, porodica Olmedo kupuje stan 32 u ulici Manuela Malasenja, u starom delu Madrida, ali postoji nešto što ne znaju – nisu sami, zbog čega počinje borba na život ili smrt. Subota, nedelja 15.20\nTeško bolesna žena odlučuje da krene u potragu za detetom koje je bila primorana da napusti u svojoj petnaestoj godini, a luda pretraga po administraciji dovodi je do spajanja sa neverovatnim tandemom, sa kojim kreće na urnebesno i dirljivo putovanje. Subota, nedelja 15.25\nbioskopifestival autoprskog filmaFilmovimerlinka festivalpreporukevikend


Predstavnici Fonda „Evropski poslovi“ AP Vojvodine na sastanku s predstavnicima Grada Novog Sada\nDirektorka Fonda „Evropski poslovi“ AP Vojvodine Vidosava Enderić, s kolegama Milanom Čežekom i Nemanjom Davidovićem imala je sastanak sa članom Gradskog veća Novog Sada za privredu Miloradom Radojevićem i šefom Kancelarije za lokalni ekonomski razvoj Goranom Sečujskim.\nDosadašnja saradnja je ocenjena uspešnom, posebno kad se ima u vidu partnerstvo na projektima i učestvovanje predstavnika Grada Novog Sada na obukama i korišćenje drugih programa Fonda. Predloženo je da se unaprede projektni predlozi koji do sada nisu dobili finansiranje na prethodnim pozivima i prijave se na predstojeće konkurse. Kancelarija za lokalni ekonomski razvoj Grada Novog Sada je bila uspešna u realizaciji projekata iz EU fondova, a istaknuto je da su njihovi zaposleni polaznici specijalističkog programa „Upravljanje regionalnim razvojem kroz EU fondove“ u organizaciji Fonda, čime su posebno zadovoljni. Izraženo je interesovanje da i ostale kolege pohađaju narednu generaciju specijalističkog programa, tokom 2018. godine, kao i da se zaposleni u Gradskom veću obuče za pisanje projekata koje Fond organizuje.\nKao najveći izazov je istaknuto traženje partnera na programima prekogranične saradnje, te su predstavnici Fonda „Evropski poslovi“ AP Vojvodine ponovili da su na raspolaganju da i u tom delu rada na projektima pomognu Gradu Novom Sadu.


Ništa od nižih kamata u 2014. godini\n09. januar 2014. 07:23:08\tPročitano 2532 puta\nDinar je stabilan, cene su se smirile, ali mi i dalje plaćamo desetak odsto višu kamatu ako je kredit koji smo podigli indeksiran u dinarima, a ne u evrima.\nMada smo ranije slušali da “dok je visoke inflacije i dinarski zajmovi će biti nepovoljni”, činjenica da sa padom cena ne padaju i kamate pokazuje da iza ove retorike stoji i ponešto drugo. Pitali smo čelne ljudi vodećih banaka u Srbiji o čemu je reč.\nIvica Smolić, predsednik Izvršnog odbora Komercijalne banke\nNajverovatnije ne. U trenutno visokoj realnoj kamatnoj stopi struktura se menja - pada efekat inflacije, ali raste riziko premija. I pored značajnih koraka u pravcu dugoročnijeg zaduživanja države, i dalje je velika izloženost prema uglavnom „vrućem“ novcu. To je posledica opreznosti banaka i uzdržanosti tražnje. Kontraefekat imaju naviknutost na subvencionisane kamate i drugačije sagledavanje rizika međunarodnih finansijskih institucija.\nKlaudio Čezario, predsednik Izvršnog odbora Unikredit banke\nČinjenica je da su u poslednjih nekoliko godina kamatne stope na depozite bile znatno više od onih koje su karakterisale zrelija tržišta. Preporuka NBS je uticala da kamate počnu da se dovode na realan nivo. Njihovo smanjenje je prepoznato kao ispunjenje jednog od preduslova koji omogućava finansiranje iz domaćih izvora. Ekonomska stabilnost postignuta na ovaj način, praćena stopom inflacije, vodiće ka smanjenju kamatnih stopa na zajmove u dinarima.\nFrederik Koen, predsednik Izvršnog odbora Sosijete ženeral banke\nPozitivna kretanja u smislu nižih kamata naši klijenti su direktno osetili, zbog trenda snižavanja referentne stope NBS, kroz jeftinije kredite sa promenljivom kamatom u dinarima. Dinar je već mesecima stabilan, uz minimalnu potrebu za intervencijama NBS. Ukoliko se nastavi nizak inflatorni trend u narednom periodu, to će uticati na snižavanje cene dinarskih kredita sa promenljivim kamatnim stopama.\nFilipos Karamanolis, predsednik Izvršnog odbora Eurobanke\nKamate za mnoge dinarske kredite su već smanjene. U našoj banci najveći udeo potrošačkih kredita i kreditnih kartica povezan je sa referentnom stopom NBS. U skladu sa njenim smanjenjem, kamatne stope su u konstantnom opadanju. Ovo važi i za kredite u dinarima za poslovni sektor, tako da je možda sada pravo vreme da kompanije razmisle o većem zaduživanju u dinarima. Dalja kretanja u vezi sa referentnom stopom zavise od inflacije.\nViše iz ove kategorije « Ljajić: Lidl dolazi u 2014. Poskupela sva peciva »


Stalno usavršavanje, praćenje najnovijih dostignuća u stomatološkoj praksi i nauci, nove metode i procedure u radu, najnoviji i najkvalitetniji stomatološki materijali – to su oduvek bili prioriteti u radu u ordinaciji Barjaktarević. Kontinuitet u usavršavanju kompletnog osoblja ordinacije je princip od koga se ne odustaje.\nOd tog načina rada nije se odustalo ni tokom perioda pandemije kada je zbog otežanih uslova praktičnog rada u radionicama, praktičan rad na kursevima ili stručnim radionicama bio onemogućen. Tokom prošle i delimično ove godine stomatolozi ordinacije Barjaktarević su u online formatu prošli niz obuka i bili veoma aktivni na radionicama i stručnim sastancima koji su tematski bili posvećeni novostima u struci, a naročito u uslovima globalne epidemije.\nKada se se stekli bezbednosni uslovi, dr Miodrag Barjaktarević je ove godine uspešno završio još jedan nivo praktične obuke u oblasti implantologije: napredni kurs koji je obuhvatio tehnike rada sinus-lift i tehnike i materijale za horizontalnu i vertikalnu augmentaciju u organizaciji kompanije Dentsply Sirona.\nDigital Competence in Esthetic Dentistry\nDr Marko Milićević je učestvovao na sastanku Digital Competence in Esthetic Dentistry početkom oktobra ove godine. Prisustvo sastanku bilo je važno zbog potvrde naših digitalnih protokola u stomatologiji. Sastanak je organizovala kompanija Ivoclar Vivadent.\nSertifikat iz oblasti bezbednosti i zdravlja u radu\nCelo osoblje ordinacije je u ovoj godini prošlo kompletnu obuku iz oblasti bezbednosti i zdravlja na radu i dobilo sertifikate o osposobljenosti za rad i u situacijama dodatno ugrožene bezbednosti kakva je pojava covid 19 virusa.\nPripremi i sterilizaciji opreme i instrumenata u ordinaciji Barjaktarević se oduvek posvećivala izuzetna pažnja.


Romanijska ulica u Beloj Crkvi dobila asfalt (VIDEO) - Radio Bela Crkva\nPočetna > Vesti > Društvo > Romanijska ulica u Beloj Crkvi dobila asfalt (VIDEO)\nZemljani radovi su počeli 3. oktobra, a završni sloj asfalta postavljen je 12. oktobra. Opština Bela Crkva finansirale je izvođenje radova u ukupnoj vrednosti od 2.112.264,00 dinara. Asfalt je postavljen u dužini od 149 metara, širina kolovoza je u jednom delu ulice 4 metra, a u drugom delu 5 metara. Celom dužinom ulice postavljeni su i ivičnjaci, sledi i postavljanje vertikalne signalizacije i obeležavanje kolovoza.\n„Drago mi je što je nakon toliko godina i Romanijska ulica dobila asfalt. Mala ulica, mali problem, generalno gledajući, ali veliki problem za stanovnike Romanijske ulice. Meštani su zahvalni, trebalo je ovo uraditi mnogo ranije, ali čelnici lokalne samouprave u ranijem periodu nisu prepoznali ovaj problem i nisu asfaltirali ovu ulicu. Mi smo to sada ispravili, mali korak za Belu Crkvu, ali veliki korak za građane koji ovde stanuju“ – rekao je Marjan Aleksić, predsednik SO Bela Crkva.\nNajavljujući nastavak infrastrukturnih radova, Aleksić je istako da su prioriteti industrijska zona i završetak gasifikacije opštine Bela Crkva.\n„Najbitniji su nam radovi u industrijskoj zoni i da konačno gas stigne u Belu Crkvu. To je osnovi uslov za dalji razvoj infrastrukture i za dolazak investitora i otvaranje fabrika u našoj opštini. Urađena je podzemna infrastruktura za gas i gasne instalacije i sada ostaje da se dovede gas sa Tilve. U toku je otkup zemljišta i eksproprijacija kuda će gasovod da prođe, očekujem završetak ovog projekta sledeće godine“ – objašnjava predsednik SO Bela Crkva Marjan Aleksić.\n„Celokupan iznos ovih radova finansira se iz budžeta opštine Bela Crkva. Trenutno je u toku izrada novih projekata, imamo i urađene projekte, tako da, već početkom prvih konkursa kod viših nivoa vlasti, apliciraćemo kako bi se nastavili radovi kako u samoj Beloj Crkvi tako i u naseljenim mestima naše opštine. Na poslednjoj sednici SO Bela Crkva usvojene su odluke o izradi četiri plana detaljne regulacije, koji su preduslov da bi mogli da uradimo projekte asfaltiranja za ostale ulice. Ono što nas očekuje je završetak asfaltiranja u industrijskoj zoni, a narednih dana očekujemo i početak radova na javnoj rasveti u industrijskoj zoni i Jezerskoj ulici. Plan za narednu godinu je projekt koji će biti najvidljiviji, a to je ulica Jovana Popovića, od raskrsnice sa ulicom Žarka Zrenjanina pa sve pored Doma zdravlja, do raskrsnice sa ulicom Vojvođanskih brigada. Biće urađen i novi trotoar, kao i parkinzi, zbog izgradnje nove pijace“ – ističe predsednik opštine Bela Crkva Darko Bogosavljević.\nStanovnici Romanijske ulice složni su u misljenju da asfaltirana ulica za njih znači mnogo i da će im olakšati svakodnevnicu i doprineti boljim uslovima stanovanja u ovom delu grada.\nDruštvoasfaltiranje, Bela Crkva, Romanijska ulica


USPEH I OBAVEZA - Glas Podrinja\nSARADNjA AKADEMIJE RAĐ I CRVENE ZVEZDE\nUSPEH I OBAVEZA\nNajavljena saradnja Fudbalske Akademije RAĐ iz Krupnja i Crvene Zvezde ozvaničena je 23. septembra na stadionu „Rajko Mitić“. Naime, u prostorijama Omladinske škole Crvena Zvezda na Marakani, osnivač i predsednik Akademije RAĐ, Aleksandar Vasiljević, potpisao je ugovor o poslovno-tehničkoj saradnji sa najtrofejnijim srpskim klubom. Taj ugovor podrazumeva da Akademija RAĐ, posle samo jedne godine postojanja, postaje zvanična škola fudbala Crvene Zvezde i biće predstavnik tog kluba za ovaj region. Ugovor donosi niz pogodnosti za članove Akademije RAĐ koje će u bliskoj budućnosti doneti još bolje rezultate i veću perspektivu.\nPosle parafiranja ugovora, treneri Akademije RAĐ, zajedno sa još 30-ak trenera iz nekoliko najuspešnijih škola fudbala u Srbiji koje sarađuju sa Crvenom Zvezdom, prisustvovali su seminaru o radu sa mlađim selekcijama i prezentaciji Programa rada Zvezdine škole fudbala, koji će početi da se primenjuje i u Krupnju od narednog meseca.\nSve prisutne su, najpre, pozdravili Dragan Mladenović - direktor Omladinske škole, Vladimir Cvijetićanin – direktor Škole fudbala Crvena Zvezda i poslovni direktor, Predrag Turina. Zatim je koordinator rada u školi fudbala Crvena Zvezda, Dejan Arsov predstavio rad i planove koje će sprovoditi škole fudbala, saradnici Crvene Zvezde, među kojima je i Akademije RAĐ.\nPosle tročasovnog sastanka u Medija centru stadiona Crvene Zvezde, na pomoćnim terenima odigrane su selektivne utakmice za generacije igrača rođenih od 2003. do 2006. godine. Među 57 najtalentovanijih dečaka iz 16 škola fudbala koja su odmerila snage sa vršnjacima iz Crvene Zvezde, našla su se i četiri igrača Akademije RAĐ i to: Miladinović Aleksandar (2003), Konstantinov Lazar (2005), Matić Viktor (2006) i Grujić Mladen (2007). Sva četvorica igrača, svojim igrama ispunila su očekivanja 10-ak trenera Crvene Zvezde i 7 skauta kluba koji su pratili mečeve i ocenjivali pojedince. Akademija je dobila pohvale i čestitke za kvalitetan rad a jedan od pomenutih igrača će do kraja godine dobiti mogućnost i da zaigra za Crvenu Zvezdu na nekim od turnira i takmičenja.\nSaradnja sa Crvenom Zvezdom je veliki uspeh Akademije RAĐ, ali isto tako i velika obaveza i odgovornost da se, ugovorom definisana prava, obaveze, odgovornosti i pogodnosti, sprovedu u delo u obostranom interesu. Korist Crvene Zvezde leži u širenju svog uticaja, kontroli, povezivanju, boljem skautingu i promociji kluba. Dok sa druge strane, Akademija RAĐ dobija veliku marketinšku i savetodavnu pomoć, rad po najsavremenijem programu rada Crvee Zvezde, sigurnost i kvalitet u radu i niz mogućnosti koju Crvena Zvezda nudi svojim najbližim saradnicima a koje će pomoći da deca i treneri napreduju kroz rad i rezultate i imaju veće mogućnosti za uspeh i zadovoljstvo. Posle prve posete članova Akademije RAĐ našem najvećem stadionu, do kraja godine očekuje se i prvi dolazak predstavnika Crvene Zvezde u Krupanj.\n(Internet prezentacija opštine K


Kosovo uvelo nove takse Srbiji ·\nKomentari isključeni za Kosovo uvelo nove takse Srbiji\nKosovska vlada odlučila je danas da proširi odluku o taksama od 100 odsto i na robu stranih kompanija koje imaju svoje proizvodne pogone u centralnoj Srbiji i da ta odluka stupi na snagu 1. januara.\nNa zahtev ministra trgovine i industrije Endrita Šalje, Vlada je izmenila raniju odluku i odlučila da ta mera važi za sve kompanije bez obzira na poreklo, preneo je RSE. Ranija odluka Vlade Kosova važila je samo za robu iz Srbije i BiH, ali ne i za strane brendove čija se roba proizvodi u Srbiji. Šalja je ovu izmenu predložio još na prošloj sednici Vlade.\nRekao je da je od uvođenja mere Srbiji i BiH, u ovo ministarstvo stiglo oko 50 zahteva za oslobađanje od takse više stotina hiljada proizvoda. Dodao je da u tom slučaju „taksa gubi smisao“ i da je zato bitno da se svi proizvodi koji dolaze iz Srbije tretiraju jednako. Radi se o devet kompanija koje su bile oslobođene te takse do sada.\nU pitanju su proizvodi kompanija „Koka-Kola HBC“, „Tuborg“, „Dukat“, „Gemalto“, koja se bavi zaštitom podataka. Takođe, Priština je od taksi izuzela kompanije „Rauh“, „Henkel“, fabriku za proizvodnju gaziranih i negaziranih sokova „Fluidi“ iz Preševa, kao ni „Gorenje“, „Megl“ i „Jafu“, koja je u vlasništvu „Kapa star“ grupe.


Protest za Makiš prilika za širu saradnju opozicije - Politika - Dnevni list Danas\nPočetna » Vesti » Politika » Protest za Makiš prilika za širu saradnju opozicije\nĐilas prihvatio Jovanovićev poziv, okupljanje zakazano za ponedeljak u podne\nProtest za Makiš prilika za širu saradnju opozicije\nA. Popović21.11.2021. 17:17\nFoto: FoNet/OGP Akcija\nProtest za „zajedničku odbranu vodoizvorišta Makiš“ koji u ponedeljak u Beogradu predvodi ekološki aktivista Aleksandar Jovanović Ćuta, a na čiji javni poziv se priključuje i SSP kako je na Tviteru potvrdio lider SSP Dragan Đilas, biće prilika da opozicija pokaže spremnost za šire zajedničko delovanje i ostavi po strani dosadašnje podele po izbornim kolonama.\nOvako izvori Danasa sa opozicione političke scene tumače odgovor Đilasa na Ćutin poziv, uvereni da su ekološka pitanja nešto oko čega veći deo opozicije može i mora da se usaglasi.\nEkološki aktivista Aleksandar Jovanović Ćuta, ispred organizacije Ekološki ustanak, koja je nedavno najavila izlazak na izbore sa Nebojšom Zelenovićem i Ne davimo Beograd, juče je uputio javni poziv svim kolegama iz opozicije da podrže protest današnji protest „za odbranu Makiša“ odnosno očuvanje pijaće vode na beogradskom vodoizvorištu.\n– Ovo je poziv za svu opoziciju – i za Đilasa i za Jeremića i za Boška, i za sve ostale koji pretenduju da se pojave na izborima, takođe za sve organizacije, aktiviste, udruženja, da se mi nađemo koliko sutra, na jednom mestu i da se dogovorimo kakav je plan odbrane Makiša. U 12 sati svi – ako smo normalni – hoćemo. Ako ćemo oko toga da pravimo neke kalkulacije – ko je bolji, ko ima više glasova, onda stvarno nismo normalni – poručio je Ćuta, što je preneto i na Tviter nalogu Ekološkog ustanka.\nVrlo brzo po ovoj objavi na poziv je odgovorio Dragan Đilas, predsednik Stranke slobode i pravde ističući da ta organizacija „prihvata poziv za sastanak i zajedničku borbu za očuvanje Makiša“.\nOvakav odgovor Đilasa ujedno je i znak da će opozicija, iako podeljena u više kolona, moći da sarađuje oko različitih pitanja koja zanimaju građane kao što je zaštita životne sredine, što je u prethodnom periodu postala jedna od centralnih političkih tema, kažu za Danas nezvanično izvori sa opozicione scene.\n– Moramo da pokažemo građanima da ćemo svi zajedno raditi na odbrani onoga što je vitalno za život svakoga od njih i da nema podela kada je to u pitanju. Mnogo se nametalo pitanje izbornih kolona i nekakvih sukoba među opozicijom u prethodnom periodu, ali opozicija uopšte nije razjedinjena koliko se prikazuje, mi možemo da stanemo zajedno pred ljude oko ovakvih stvari – navodi naš sagovornik ističući da ovde uopšte nije bitno ko je iz koje stranke.\nOn podseća da će opozicija sarađivati na ovome kao što su se i ranije svi iz opozicije bunili pred sednice Skupštine grada Beograda kada se odlučivalo o gradnji na Makišu, te da ni tada nisu bila važna stranačka obeležja.\nProtestu na koji je Ćuta pozvao, politička opozicija treba da mu se pridruži bez stranačkih obeležja, kako je navedeno.\nOrganizacija Ekološki ustanak je uspostavljena, nakon što su se na protestu u aprilu ove godine protiv rudnika litijuma, kao govornici pojavili i Nebojša Zelenović, bivši gradonačelnik Šapca, i Radomir Lazović iz Ne davimo Beograd. Najavljena je i serija skupova po Srbiji pod tim nazivom, a istaknuta je i podrška evropske partije Zelenih i poslanice Viole fon Kramon.\nMali najavljuje početak radova\nSve je spremno da sutra, u ponedeljak 22. novembra, zvanično počnu radovi na Makiškom polju, na projektu izgradnje beogradskog metroa, napisao je danas na Instagramu ministar finansija Siniša Mali uz napomenu da je to „istorijski dan koji su čekale generacije građana“. Deo stručne i opozicione javnosti smatra da će ti radovi ugroziti snabdevanje Beograda vodom.\nAleksandar Jovanović ĆutaDragan ĐilaskolonemakisNebojša ZelenovićopozicijapozivProtestBeograd


Još jedna nagrada za Novo kulturno naselje, ovaj put iz Portugala! - Volim Novi Sad\nJoš jedna nagrada za Novo kulturno naselje, ovaj put iz Portugala!\nje na nedavno održanom Forumu evropskih stručnjaka iz oblasti kulture i umetnosti, a u sklopu projekta Magic Carpets, Kreativne evrope, u konkurenciji od 13 zemalja, naše Novo naselje izglasano je za najaktivniju zajednicu, a Novo kulturno naselje darovano je sertifikatom: European Community Award: Co-create and comprehend.\nPored ponosa i vetra u leđa koji ovakvo priznanje donosi, nagrada nosi posebnu „težinu“ i potvrdu marljivog rada i aktivnosti lokalne zajednice, i potvrđuje ogroman potencijal koje Novo naselje ima u sferi kulture, umetnosti, aktivizma, neformalnog obrazovanja, turizma, kao i njegov značaj kao dela Novog Sada čiji uspesi i inicijative mogu biti inspiracija drugim kvartovima. Ovaj sertifikat predstavlja veoma snažan “label” odnosno etiketu koja prepoznaje, zagovara i promoviše naš rad i inicijativu na internacionalnom polju.\nDijalozi u pokretu (Occupazioni, il dialogo perenne): http://www.youtube.com/watch?v=LUNLjFFTNuI\nPrevious Post JUŽNI VETAR\nNext Post Kulturna stanica Svilara


Zaev: Upotreba imena Sjeverna Makedonija bit će blokirana | Novinska agencija Patria\nObjavljeno u kategoriji Region na 29.10.2019 19:02:00\nSKOPLJE, (Patria) - Premijer Sjeverne Makedonije Zoran Zaev rekao je da odgađanje početka pristupnih pregovora Evropske unije sa Sjevernom Makedonijom dovodi u rizik Prespanski sporazum odnosno da će i upotreba novog imena Sjeverna Makedonija biti blokirana.\n"Tačnije, to znači da će dijelovi o unutrašnjoj upotrebi novog imena Sjeverna Makedonija biti blokirani i neće moći biti provedeni", naveo je Zaev u intervjuu za Euronews na grčkom jeziku, prenose mediji.\n"Neki članovi bit će zamrznuti jer ne mogu biti provedeni. Pokušat ćemo ih provesti, ali su obje stvari povezane", rekao je Zaev dodavši da nema alternative za Evropsku uniju.\n"Nema druge ponude koja bi mogla biti alternativa. Ono što neki nude ne daje nam demokratiju, vladavinu prava i slobode. Ako se svjetlost zvjezdica na zastavi Evropske unije ugasi, bit ćemo u tamnici. I možemo se izgubiti u toj tamnici. Ako se radikalizaciji i vraćanju nacionalizma pruža pogodno tlo, oni će nanijeti ogromnu štetu cijelom Balkanu. A kad Balkan ima problem, onda i Evropa ima problem", zaključio je Zaev.\nEU Sjeverna Makedonija Zoran Zaev


Obilježeno 26 godina od formiranja Taktičke grupe Osmaci - BORS\nObilježeno 26 godina od formiranja Taktičke grupe Osmaci\nU Osmacima je 27. januara obilježeno 26 godina od formiranja Taktičke grupe Osmaci, koja je bila u sastavu Vojske Republike Srpske.\nTim povodom služen je parastos, prislužene su svijeće i položeni vijenci na spomenik za 241 poginulog borca u Odbrambeno-otadžbinskom ratu.\nVijence su položili članovi porodica poginulih boraca, predsjednik Boračke organizacije Republike Srpske Milomir Savčić, ratni komandant Taktičke grupe pukovnik Boško Đuričić, predstavnici boračkih organizacija iz Osmaka, Šekovića i Zvornika, te ratnih vojnih invalida i drugih organizacija proisteklih iz proteklog Odbrambeno-otadžbinskog rata.\nSavčić je rekao da je Taktička grupa Osmaci dala ogroman doprinos u stvaranju Republike Srpske.\n– Kada se uzme u obzir broj poginulih u odnosu na brojno stanje jedinice, vidi se da je riječ o 20 odsto poginulih, što je nezabilježen procenat u ratovanju – rekao je Savčić i podsjetio da je jedino Srbija u Prvom svjetskom ratu imala veće gubitke među vojnicima nego što je to ovdje bio slučaj.\nSavčić je naglasio da sve to dovoljno govori o težini fronta na kome se nalazila Taktička grupa, o težini borbi koje su vođene na ovom prostoru i o njihovom junaštvu i spremnosti da odbrane slobodu i svaki pedalj srpske zemlje.\n– Zbog toga im neizmjerno hvala, kao i svim pripadnicima Taktičke grupe na ogromnom doprinosu koji su dali za stvaranje Republike Srpske – rekao je Savčić.\nPukovnik Đuričić je rekao da redovno dolazi na ovo mjesto da se pokloni sjenima onih koji su dali svoje živote da srpski narod ostane na svojim ognjištima.\n– Ovaj dan pokazuje koliko borci Taktičke grupe koji su ovdje prisutni, uprkos velikom snijegu, poštuju svoje drugove koji su dali živote braneći svoj kraj tokom Odbrambeno-otadžbinskog rata – istakao je Đuričić.\nOn je rekao da preživjeli borci ne žele da se ponovi rat, nego da u stečenom miru žive na svojim ognjištima, sa svojim sugrađanima i komšijama.\nPredsjednik opštinske Boračke organizacije Osmaci Rade Jakšić rekao je da je Taktička grupa Osmaci, najvjerovatnije, imala procentualno najviše poginulih boraca u Republici Srpskoj.\n– Taktička grupa Osmaci na početku rata brojala je 1.100 pripadnika Vojske Republike Srpske, od kojih je poginuo 151 borac, što znači da je svaki sedmi vojnik poginuo – rekao je Jakšić.\nOn je podsjetio da je na prostoru Osmaka poginulo 35 boraca iz jedinica sa područja drugih opština, 31 borac iz Osmaka u sastavu drugih jedinica na drugim ratištima, te 31 civilna žrtva rata sa ovog područja.\nJakšić je rekao da je Taktička grupa Osmaci držala borbenu liniju dugu 20 kilometara, od Osmaka do Bišine kod Šekovića, na kojoj je bila suprotstavljena Drugom tuzlanskom korpusu takozvane Armije BiH, te da je stalno napadana od muslimanskih snaga iz Srebrenice kojima je komandovao Naser Orić.\n– Naša jedinica čuvala je ovaj kraj i sprečavala prodor prema Zvorniku i Drini, a poznato je da je tokom rata jedini prolaz od Pala prema Zvorniku i Srbiji bio preko Šekovića, Capardi i Crnog vrha – rekao je Jakšić i naglasio da je Taktička grupa bila veoma bitan vojni faktor odbrane ovog prostora.\nPrevious Entry: Sastanak predsjednika Savčića sa premijerom Viškovićem\nNext Entry: Ministar Milunović u posjeti Boračkoj organizaciji


Lenovo ThinkPad i BlackBerry ostvaruju novi nivo povezivanja\nLenovo ThinkPad i BlackBerry ostvaruju novi nivo povezivanja – Personal magazin\nKompanije Lenovo i Research In Motion (RIM) objavile su da će sarađivati na promociji novih prenosnih rešenja Lenova. Rešenja će pomoći poslovnim korisnicima koji su neprestano u pokretu da unaprede…\nKompanije Lenovo i Research In Motion (RIM) objavile su da će sarađivati na promociji novih prenosnih rešenja Lenova. Rešenja će pomoći poslovnim korisnicima koji su neprestano u pokretu da unaprede svoj računarsko i komunikacijsko iskustvo putem snažnije integracije između prenosnih računara Lenovo ThinkPad i pametnih telefona BlackBerry\nPovezivanjem opsežnih istraživačkih i razvojnih mogućnosti kompanije Lenovo na svetskom nivou te njene proizvodne snage u području prenosnih računara sa iskustvom kompanije RIM na području pametnih telefona i bežičnih rešenja, Lenovo planira da razvije i isporučuje spektar novih vodećih rešenja i tehnologija u industriji koja će pomoći profesionalcima da svoje poslove na putu obavljaju još efikasnije.\nLenovo Constant Connect, prvo je rešenje koje je razvio Lenovo, a povezivaće snagu rešenja BlackBerryja i prenosnih računara Lenovo ThinkPad kako bi pružili neprikosnoveno korisničko iskustvo za fleksibilan pristup poslovnoj elektronskoj pošti u stvarnom vremenu. Lenovo Constant Connect omogućiće primanje poslovne elektronske pošte na korisnikov BlackBerry koja će putem tehnologije Bluetooth automatski biti sinhronizovan na korisnikov prenosni računar ThinkPad serije – čak i u slučaju kada je ThinkPad ugašen – bez potrebe da korisnik preduzme bili kakve druge korake.\nOvakav nivo integracije i dostupnosti veoma unapređuje pristup elektronskoj pošti na prenosnim računarima serije Lenovo ThinkPad svuda gde BlackBerry ima dostupnost povezivanja. Uz dodatak veće fleksibilnosti i pogodnosti, isto tako može i da smanji potrebu za korišćenjem računara kod fee-based Wi-Fi mreža. Očekuje se da će Lenovo Constant Connect biti dostupan putem Lenova i njegovih poslovnih partnera u drugom kvartalu ove godine na tržištu SAD-a, a kasnije tokom 2009. godine i na drugim tržištima širom sveta.\nLenovo ThinkPad i BlackBerry ostvaruju novi nivo povezivanja was last modified: February 20th, 2009 by Redakcija\nBlackBerryLenovoLenovo Constant ConnectResearch In MotionThinkPad\nNovi ljudi na čelu Unitech Wirelessa\nToshiba nudi garanciju “U svakom slučaju” i kupcima u Srbiji


Produžava se lokdaun u Nemačkoj zbog rasta broja zaraženih?\nČip „predoseća“ koronu pre nego što se pojave siptomi, filter isisava virus\nTragedija: Dve žene stradale u požaru na Senjaku\nTanjug 19. marta 2021. 11:35\nBERLIN – Nemački ministar zdravlja Jens Špan umanjio je nadanja da će ograničenja povodom korona virusa biti uskoro ukinuta, navodeći da bi, zbog porasta zaražavanja, mere za suzbijanje širenja virusa mogle biti ponovo uvedene.\n„Povećanje broja slučajeva može značiti da ne možemo preduzeti dalje korake ka otvaranju u narednim nedeljama. Naprotiv, možda ćemo čak morati da napravimo korak unazad“, rekao je Špan na jednoj konferenciji, a prenosi agencija Rojters.\nNemačka kancelarka Angela Merkel trebalo bi u ponedeljak da se sastane sa liderima 16 nemackih saveznih država kako bi razgovarali o tome da li produžiti zaključavanje koje je na snazi od sredine decembra.\nBroj slučajeva zaraze korona virusom je u porastu poslednjih nedelja. Broj potvrđenih slučajeva korona virusa u Nemačkoj porastao je za 17.482 na 2.629.750, prema podacima nemačkog instituta „Robert Koh“, dok je broj prijavljenih žrtava porastao za 226 na 74.358.\nV. Britanija: Svim starijim od 50 godina ponuđena prva doza\nNaslovne strane za utorak, 13. april 2021. godine\nBrianski soj korone ne izaziva teže forme kovida\nProtest protiv policijske brutalnosti u Mostaru\nBDI očekuje snažan rast nemačke industrije u 2021.\nDošao Dragan is Švajcarske i sutradan dolazi njegova devojka. Dragan pita:\n- Da li da pustim klimu?\n- Ma pusti Draganu, ona je bolja...


Sa Pintu: ''Navijači, izvinite'' - Sportske.net\nSa Pintu: ''Navijači, izvinite''\nPoraz od Slobode stvorio je jasniju sliku kod trenera Crvene zvezde o kvalitetu nekolicine njegovih igrača. Portugalac se izvinio navijačima, ali i podsetio na tešku finansijsku situaciju u klubu.\nTrener Crvene zvezde Rikardo Sa Pintu rekao je da će mu posle današnjeg poraza kod kuće od Slobode biti lakše da donese neke odluke o svojim fudbalerima za sledeću sezonu.\n"Ovo je bila prilika za neke igrače da pokažu da mogu da budu deo tima sledeće sezone i sada mi je lakše da donesem neke odluke", rekao je Sa Pintu novinarima na stadionu Zvezde.\nPortugalski stručnjak je na novinarsko pitanje rekao da ne želi da razmišlja kao da su ga neki igrači izdali.\n"Samo ću reći da sam veoma razočaran. Veoma sam tužan i izvinjavam se navijačima pre svega u ime tima. Oni svaku utakmicu se trude da budemo bolji od protivnika i često nemaju novca za autobus ili automobil pa su ipak tu", rekao je Sa Pintu.\nOn je kazao da njegovi fudbaleri nisu igrali kao obično, kao i da njegov tim nije imao kvalitet za titulu.\n"Izostali su naše srce, agresivnost i odgovornost. Izgubili smo zbog dve individualne greške igrača koji obično igraju dobro. Pobede i porazi su deo fudbala. Ovaj tim nema kvalitet, trudićemo se da sledeće godine napravimo tim koji može da osvoji titulu", rekao je Sa Pintu.


Šehović otvorio adaptiranu sportsku školsku salu u Plavu u koju je uloženo 110.000 eura\nDatum objave: 16.11.2020 10:33 | Autor: PR služba\n„U adaptaciju sportske sale Srednje mješovite škole „Bećo Bašić“ u Plavu uloženo je 110.000 eura, a za rekonstrukciju Škole, koja je ugovorena sa Evropskom invensticionom bankom (EIB), i koja bi trebalo da se realizuje tokom naredne godine, obezbijeđeno je preko 100.000 eura. Ovo je samo jedan u nizu projekata koji je u oblasti školske infrastrukture uspješno realizovan na teritoriji opštine Plav, ali i dokaz posvećenog odnosa Ministarstva prosvjete i Vlade u cjelini prema sjeveru države“, poručio je ministar prosvjete dr Damir Šehović prilikom svečanog otvaranja adaptirane sportske sale u Plavu.\n„U okviru adaptacije sportske sale Srednje mješovite škole „Bećo Bašić“, zamijenjen je parket u cjelosti, ugrađen novi sistem rasvjete, saniran je krov, a plan je da u narednom periodu budu rekonstruisane i tribine. Raduje me što ovo neće biti jedina ulaganja u Školu „Bećo Bašić“. U sljedećoj kalendarskoj godini planirana je rekonstrukcija školskog objekta, a za ovaj projekat već su stvorene pretpostavke budući da je novac obezbijeđen i urađena projekta dokumentacija“, rekao je Šehović.\nOn je naglasio da je sala škole „Bećo Bašić“ jedina sportska sala u Opštini i njena adaptacija ima višestruki značaj: za djecu kojoj će omogućiti kvalitetnije bavljenje sportom, ali i za lokalnu zajednicu i sportske klubove, zbog organizacije sportskih dešavanja.\n„Uz nedavno rekonstruisane sportske terene osnovne škole u Plavu, vrijedne oko 250.000 eura, završetkom ove sale zaokružili smo sportsku infrastrukturu kada je u pitanju obrazovni sistem. A ako tome dodamo i terene u Gusinju vrijedne oko 350. 000 eura, koji su rađeni u saradnji sa Fondacijom Gusinje, možemo reći da su na čitavom ovom podučju uslovi za bavljenje školskim sportom na zavidnom nivou“, poručio je Šehović.\nOn je podsjetio na još jedan kapitalno važan projekat u Plavu, za koji je novac obezbijeđen, a realizacija ugovorena u saradnji sa Bankom za razvoj Savjeta Evrope (CEB):\n„Riječ je o izgradnji novog vrtića vrijednog preko milion eura, koji će značajno unaprijediti uslove i kapacitete za boravak plavskih mališana. Takođe, u Vojnom Selu smo izgradili potpuno novu školu vrijednu 230.000 eura, rekonstruisali smo dva područna odjeljenja OŠ "Petar Dedović" u Murini, u selima Velika i Gornja Ržanica, ukupne vrijednosti oko 60 000 eura. Pomenuti projekti, uz nekoliko drugih manjih investicija, čine da je vrijednost uspješno realizovanih investicija Ministarstva prosvjete u obrazovnu infrastrukturu u ovom kraju na nivou od preko milion eura” rekao je Šehović.\nOn je dodao da je u prethodne četiri godine često naglašavano da je Sjever prioritet ove Vlade, a kako je kazao, Plav je možda i najbolji dokaz za to.\n„Želim da vjerujem da će investicije od preko milion eura u oblasti obrazovanja u opštini Plav, koje su ugovorene sa međunarodnim partnerima, a novac već obezbijeđen, takođe biti uspješno realizovane, sa jednakom posvećenošću i voljom da se svoj djeci u Crnoj Gori pruže uslovi obrazovanja kakve zaslužuju. Što se aktelne Vlade tiče, tu posvećenost je pokazala započinjanjem najvećeg investicionog ciklusa u prosvjeti ikada, a kakav će biti odnos nove Vlade vidjećemo u nerednom periodu”, zaključio je Šehović.


PressReader - 24 Sata (Serbia): 2017-09-25 - Jovanov: Jeremić nikada neće oprostiti srbiji što je prozrela njegovu prevaru\nJovanov: Jeremić nikada neće oprostiti srbiji što je prozrela njegovu prevaru\n“Vuk Jeremić je ponovo pokazao da nikada neće oprostiti Srbiji što je pročitala i prozrela njegovu prevaru, što mu je pokazala da ne pristaje da bude rezervna opcija potrošenom potrčku Borisa Tadića i što ga je umesto na mesto predsednika poslala u magareću klupu srpske politike”, ocenio je potpredsednik Glavnog odbora SNS Milenko Jovanov.\n- Zato Jeremić ne želi Srbiji nikakav uspeh. On ne želi da u Srbiju bilo ko dođe. On želi da Srbija bude na marginama svetske politike, baš kao što je on na marginama srpske politike. Zato Jeremić po ko zna koji put koristi svaku priliku da kaže neku bednu rečenicu protiv Srbije i da kaže neku reč u prilog drugih, opet u želji da Srbiju ponizi - navodi se u saopštenju Jovanova.\nPotpredsednik GO Srpske napredne stranke smatra da “Jeremić uzalud baca otrovne strele prema državi kojoj je do juče želeo da bude predsednik”.\n- Aleksandar Vučić se u Njujorku sastao se sa više od 50 zvaničnika zemalja i organizacija sveta, video se sa najvažnijim svetskim liderima, a stav Srbije je bio predstavljen na najbolji mogući način. I dok je Vučić radio za Srbiju, Jeremić je pravio zajedničku fotografiju sebe sa svojom slikom na zidu - ističe Jovanov, i dodaje:\n- Ta epizoda najbolje pokazuje zašto Jeremić, Tadić, Janković, Đilas, Šutanovac, Živković i ostali nikada neće dobiti podršku građana Srbije - zato što narod u Srbiji neće i prezire one kojima je stalo samo do sebe i koji Srbiji prizivaju propast, grobove i građanski rat da bi se dočepali vlasti.


Holandija zaplenila akcije kompanije koja gradi „Turski tok“\nKako je pojasnio, ova zaplena usledila je zbog slučaja o navodnim prevarama „Gasproma“, kada je ta ruska kompanija za samo jedan dan pred zamrzavanje njene aktive u Holandiji prebacila sve akcije na firmu „Transgas Krasnodar“.\nOvu informaciju potvrdila je kompanija „Saut strim transport“, koja je ujedno saopštila i da se zaplena akcija neće ni na koji način odraziti na realizaciju projekta „Turski tok“.\n„Akcije ostaju u rukama ’Transgasa Krasnodara‘ i trenutno se pripremamo za prvu isporuku gasa kroz gasovod ’Turski tok‘, kao što je i bilo planirano za kraj 2019. godine“, navodi se u saopštenju.\nUprkos izazovnim okolnostima uzrokovanim pandemijom korona virusa, kompanija NIS u petak 27. novembra akcionarima na ime dividende isplaćuje 4.425.459.256 dinara, što je 25 odsto prošlogodišnje neto dobiti Društva. Ovo...\nBez obzira na američke sankcije, Venecuela je, kako se izveštava, nastavila direktne isporuke nafte u Kinu nakon godinu dana trgovine "na crno". Izvoz venecuelanske nafte opao je do višedecenijskog...\nRanije je predsednik Srbije Aleksandar Vučić rekao da će republika u potpunosti završiti izgradnju srbskog dela gasovoda do kraja 2020. godine.\nRusija uložila više od 13 milijardi dolara u iračku ekonomiju\nRuske naftne kompanije uložile su u Irak oko 13 milijardi dolara, rekao je ministar spoljnih poslova Rusije Sergej Lavrov. &bd


Politika Autor:Vojislav Milovančević24. mar. 202121:06\n"Ako to niko do sada nije smeo da izgovori javno ja moram, u ime svih nas koji smo bili opozicija i prošloj i sadašnjoj vlasti: zamolio bih Borisa Tadića, a i mnoge druge iz bivšeg režima, da se povuku iz politike. Uradili su sve što su mogli i rekli su sve što su imali, a nažalost bilo je više loših nego dobrih stvari. Da nije bilo njih ne bi bilo ni Vučića", rekao je lider pokreta Dveri Boško Obradović, reagujući na raniju izjavu bivšeg predsednika Srbije kako se "ne pobeđuje na izobrma pregovaračkom platformom, brojem pregovarača” ali ni jedinstvom ukoliko se do njega došlo ucenama i uslovljavanjem".\nTadić: Opozicija se bavi veštačkim temama i tone kao Titanik\nObradović: Nisam vakser ni antivakser, ne volim da mi nameću\nObradović: Zašto nije uhapšen Nebojša Stefanović\n„Vučić je reakcija gnevnog naroda na lošu Tadićevu vlast. SNS je samo do maksimuma i bolesti razradio koruptivni i pseudodemokratski politički sistem koji je formirala Tadićeva i pre toga DOS-ovska kriminalna vlast. U tom smislu, ne vidim šta Tadić uopšte više traži ili želi na srpskoj političkoj sceni, uz svo poštovanje“, rekao je Obradović.\nOn je kazao da bez obzira na ideološke i političke razlike, ne vidi zašto opozicija ne može da ima jedinstvenu platformu i zajednički pregovarački tim za budući dijalog sa vlašću.\n„Neverovatno smo neozbiljni što to već nemamo i ne razumem kako nekome nametati ovako jednostavne stvari ako ih sam ne razume. Od presudnog značaja je da sprečimo da vlast od dijaloga napravi cirkus sa 50 učesnika i 15 platformi, a to možemo samo ako kompletna opozicija tamo pošalje samo dva ili tri zajednička pregovarača u ime svih nas (najbolje da to budu nestranački stručnjaci, jedan sa građansko-demokratskog i drugi sa nacionalno-demokratskog političkog pola) i tako pokvari plan vlasti koja onda mora da sedne i zaista pregovara. To nema veze sa brojem opozicionih kolona sa kojima treba izaći na vanredne izbore kada se izborimo za slobodne i poštene izborne uslove“, istakao je Obradović, dodajući da „bivši režim ima pravo da napravi svoju kolonu i ponudi, kako je rekao, povratak na staro.\n„Ja mislim da to ne može da prođe. Lično smatram da nam treba nešto novo, ni bivši ni sadašnji režim, već promena kompletnog korumpiranog sistema koji ovde vlada više od 30 godina. Takođe sam mišljenja da treba učiti iz crnogorskog primera izlaska u tri opozicione ideološke kolone koje se međusobno ne napadaju i u zbiru mogu da pobede aktuelnu vlast, pre svega u Beogradu, uz veliku motivacionu kampanju za izlazak na izbore. Predstavnik bivšeg režima ne može da pobedi Vučića na predsedničkim izborima, čisto da napomenem, ako Boris Tadić ili neko drugi planira da se ponovo kandiduje. To može biti samo neko nov, nekompromitovan, ko nije bio na vlasti, dokazani patriota koji ima čvrst stav o očuvanja Кosova i Metohije u sastavu Srbije, oličenje borbe protiv kriminala i korupcije, i ko predstavlja jednu novu politiku u novom vremenu, koja donosi zaštitu porodice, domaće privrede i životne sredine“, zaključio je Obradović.\nPodsetimo, bivši predsednik Srbije i lider Socijaldemokratske stranke Boris Tadić, istakao je ranije danas da se na izborima “ne pobeđuje pregovaračkom platformom, ni brojem pregovarača” ali ni jedinstvom ukoliko se do njega došlo ucenama i uslovljavanjem. Tadić je rekao da je za pobedu potrebna politička ideja i iskustvo.\nBoris Tadićboško obradovićdijalog vlasti i opozicijemeđustranački dijalogOpozicija


Fijatova vozila iz Kragujevca stigla u Ameriku - vesti - srp\nItalijanski brod kompanije "Grimaldi Lines", nastaviće nakon istovara automobila plovidbu ka luci Halifaks u Kanadi, gde će sutra stići sa preostalim vozilima. Kontigent novih Fijatovih automobila, prvo je vozom stigao iz kragujevačke fabrike do luke u Baru u Crnoj Gori, gde je utovaren na brod 10. maja. Masovna proizvodnja modela 500L za severnoameričko tržište počela je u martu u Kragujevcu, u najvećoj fabrici automobila u jugoistočnoj Evropi.\nAmbasador Petrović se na svečanosti obratio novinarima, rekavši da je izuzetno zadovoljan zbog dolaska prvih Fijatovih automobila u SAD, što može biti zamajac za izvoz i drugih srpskih proizvoda u Ameriku. "Srećan što smo danas u Baltimoru, u luci koja nosi ime kongresmenke Helen Delić Bentli, koja je srpskog porekla. U SAD je stigla prva isporuka Fijata 500L koji se proizvodi u Kragujevcu, odakle sam ja, i ovo je lep dan za srpski izvoz", kazao je ambasador Srbije.\n"Iz razgovora sa predstavnicima Fijata i prodajnih kuća ovde u SAD, znamo da već postoje liste čekanja za kupovinu novog automobila. Nadam se da će izvoz Fijata pomoći dalji izvoz srpskih proizvoda u Ameriku", zaključio je ambasador. Kongresmenka Helen Delić Bentli kratko je rekla dopisniku Tanjuga da je zadovoljna zbog velikog izvoznog angažmana Srbije.\n"Ovo je dokaz da se stvari popravljaju i to me čini srećnom", izjavila je devedesetogodišnja kongresmenka koja je na svečanost u luci došla i pored poodmaklih godina i veoma hladnog vremena u Baltimoru. Kontigenti sa po tri hiljade vozila dolaziće na svake dve nedelje u Ameriku do kraja ove godine, pa je planirano da bude izvezeno više od 35 hiljada vozila. Da bi novinarima pokazao da Fijat 500L nije mali automobil, pošto je Amerika simbol velikih kola, ambasador Petrović se sa još jednim krupnijim predstavnikom lučkog sindikata slikao u automobilu u koji su obojica bez problema ušli.\nDok su novinari uzimali izjave i razgledali tri Fijatova vozila koja su bila izložena u crvenoj, beloj i crnoj boji, radnici u luci su pojedinačno izvozili sa broda svaki od preko tri hiljade automobila. FIjatovi modeli 500L za Severnu Ameriku opremljeni su potpuno novim motorom 1,4 MultiAir Turbo od 160 konjiskih snaga. Ovaj motor je posebno dizajniran za severnoameričko tržište i odlikuje se najvećom specifičnom snagom, najvećom apsolutnom snagom (160 KS) i najvećim obrtnim momentom (250 Nm) u svojoj klasi.\nKompanija "Fiat automobili Srbija" saopštila je danas da će u junu Evropi predstaviti model fijat "500L Trekking", sportsku verziju ovog automobila koji se proizvodi u pogonima u Kragujevcu. Kako je navedeno u saopštenju, reč je o novoj verziji sa naglašenim off-road izgledom, koji ima izdugnuto vešanje za vožnju po neravnom terenu, kao i "traction+" inovativni i inteligentni sistem za kontrolu prednje vuče. Ima takođe standardnu opremu koja olakšava kontrolu pri vožnji po klizavim površinama.\n"Sve to je postignuto bez pravljenja kompromisa u odnosu na prostor funkcionalnog osnovnog modela 500L", naglašava se u saopštenju. Kompanija podseća da planira za ovu godinu proizvodnju između 110.000 i 150.000 automobila, kako bi zadovoljila potražnju na više od 100 tržišta širom sveta, uključujući severnu Ameriku, Aziju i region Pacifika, gde će model "500L" biti predstavljen. Zbog povećane proizvodnje i ambicioznih izvoznih planova za "500L", dodaje se, fabrika u Srbija je angažovala dodatnih 600 radnika i trenutno zapošljavanja više od 3.000 radnika u fabrici i još oko 1.200 u kompanijama dobavljačima.


Skupština o budžetu za 2017. | podunavlje.info\nSkupština o budžetu za 2017.\nSMEDEREVO, 22. decembar 2016 – Skupština grada Smedereva odlučivaće na sednici u petak o budžetu za 2017. godinu, a u okviru aktuelnih pitanja iz oblasti finansija, biće razmotrena i informacija o ostvarenim prihodima i primanjima i izvršenim rashodima i izdacima gradskog budžeta za prvih devet meseci 2016. godine.\nPrema početnom nacrtu budžeta, u gradsku kasu će se tokom naredne godine sliti tri milijarde i 456 miliona dinara, što je slično prvoj projekciji budžeta za ovu godinu, a koji je posle rebalansa uvećan za 200 miliona. Kada je reč o 2016. godini, izveštaj govori da je zaključno sa septembrom ostvareno svega 57 odsto planiranih prihoda i 56 odsto rashoda.\nNa dnevnom redu lokalnog parlamenta naći će se i Predlog kadrovskog plana Gradske uprave Smedereva za 2017. godinu, kao i predlozi za davanje saglasnosti na programe poslovanja, planove i programe rada i finansijske planove javnih preduzeća i ustanova čiji je osnivač grad Smederevo za 2017. godinu.\nTakođe, pred odbornicima je i inicijativa za izmenu planskih akata i stvaranje uslova za izmeštanje kompleksa Opšte bolnice iz centra grada i lokacije planiranog postrojenja za prečišćavanje otpadnih voda.\nPoslovnik Skupštine grada Smedereva trebalo bi da pretrpi izmene i dopune, a biće razmatrano i Rešenje o izmeni Rešenja o imenovanju predsednika, članova i sekretara Izborne komisije za izbor odbornika Skupštine grada Smedereva u stalnom sastavu i njihovih zamenika.\nUkoliko se odbornici saglase sa predlogom, nakon sutrašnje sednice Skupštine prestaće da postoji Turistička organizacija Smederevo, kako je obrazloženo, zbog potrebe da se delatnost zadovolji na racionalniji način i zato što preduzeće nije ostvarilo utvrđene ciljeve i zadatke. Sve obaveze Turističke organizacije preuzima Grad Smederevo, pokreće se likvidacija, a likvidacioni upravnik biće dosadašnji direktor.\nSkupština će, pored ostalog, razmatrati i Predlog odluke o izmeni i dopuni Odluke o ostvarivanju prava na naknadu troškova za vantelesnu oplodnju i Predlog strategije bezbednosti saobraćaja na putevima grada Smedereva od 2016. do 2020.\nViva Vox u Smederevu\nOtkaz alkoholisanom vozaču\n30/05/2020, 9:51 am


Predsednik Meron predstavlja prvi izveštaj o radu MMKS Savetu bezbednosti Ujedinjenih nacija | Ujedinjene nacije Međunarodni rezidualni mehanizam za krivične sudove\nPredsednik Theodor Meron danas je savetu bezbednosti predstavio prvi izveštaj o radu Mehanizma za međunarodne krivične sudove (Mehanizam ili MMKS) od pokretanja ogranka Mehanizma u Arushi koji je počeo s radom 1. jula 2012. Predsednik je izvestio da je Mehanizam “već duboko posvećen ispunjenju svog mandata”, i pružio uveravanja članovima Saveta bezbednosti o svojoj rešenosti da Mehanizam postane “uzorna institucija”.\nPredsednik je obavestio Savet bezbednosti da je usvojen Pravilnik o postupku i dokazima Mehanizma i da je počelo izdavanje naloga i odluka u oblastima koje su u njegovoj nadležnosti. Takođe je istakao da je Mehanizam preuzeo nadležnost za podršku i zaštitu skoro 3.000 zaštićenih svedoka koji su svedočili u predmetima okončanim pred Međunarodnim krivičnim sudom za Ruandu (MKSR). Osim toga, predsednik Meron je obavestio Savet bezbednosti da je, u skladu s mandatom koji mu je poveren, Mehanizam preuzeo nadležnost u vezi s pitanjima izvršenja kazni koje je izrekao MKSR, preuzeo odgovornost za nadgledanje predmeta koje je MKSR prosledio nacionalnim pravosudnim sistemima i počeo da pruža pomoć državama u njihovim nacionalnim istragama i krivičnim gonjenjima pojedinaca optuženih za zločine u vezi s genocidom u Ruandi.\nPredsednik Meron je izvestio da su uveliko u toku pripreme za pokretanje haškog ogranka Mehanizma, koji će početi s radom 1. jula 2013. Napomenuo je da se već sada očekuje da će eventualni žalbeni postupci u predmetima Šešelj, Karadžić, Hadžić i Mladić koji se vode pred Međunarodnim krivičnim sudom za bivšu Jugoslaviju (MKSJ), biti vođeni pred Mehanizmom, kao i eventualni žalbeni postupak u predmetu Ngirabatware koji se vodi pred MKSR.\nPredsednik je naglasio da će Mehanizam, iako će se njegove pravosudne aktivnosti odnositi na vođenje žalbenih postupaka nasleđenih od MKSR i MKSJ, biti spreman da vodi prvostepena suđenja u postupcima protiv Féliciena Kabuge, Augustina Bizimane i Protaisa Mpiranye, trojice optuženih pred MKSR čiji predmeti nisu prosleđeni nacionalnim pravosudnim sistemima. Predsednik je pozvao Savet bezbednosti da u tom smislu pomogne Mehanizmu: “Uhapsiti ovu trojicu optuženih koji su u bekstvu i suditi im predstavlja jedan od najviših prioriteta za Mehanizam”.\nPredsednik je podvukao koliko je počastvovan time što je imenovan za predsednika Mehanizma: “Nadgledajući osnivanje i rad Mehanizma, osećam posebnu odgovornost da međunarodnoj zajednici dokažem da pravičnost i efikasnost nisu međusobno isključivi koncepti. Učiniti međunarodnu krivičnu pravdu dugoročno održivom u velikoj meri zavisi od dokazivanja da ona može biti efikasna, efektivna i pristupačna mogućnost za međunarodnu zajednicu”.\nZavršavajući svoje obraćanje predsednik Meron je zahvalio članovima Saveta bezbednosti na njihovoj kontinuiranoj podršci Mehanizmu i pozvao ih da uvide potencijal Mehanizma: “Mehanizam ima potencijal da se nadoveže na uspehe svojih prethodnika tako što će stvoriti jednu uzornu instituciju koja je efektivna i efikasna i predstavlja duboku posvećenost međunarodne zajednice borbi protiv nekažnjivosti. Radujem se našoj budućoj saradnji kojom ćemo ovaj potencijal pretvoriti u realnost”.\nMehanizam je osnovao Savet bezbednosti Ujedinjenih nacija i on ima mandat da obavlja niz ključnih funkcija MKSJ i MKSR. Predsednik će svakih šest meseci podnositi izveštaje Savetu bezbednosti o napretku u radu Mehanizma.\nIzveštaj ostvarenom napretku rada MMKS (na engleskom)


Leskovac: Raspisan Konkurs za dodelu podsticajnih sredstava za oblast poljoprivrede – Info Centar Juga\nLeskovac: Raspisan Konkurs za dodelu podsticajnih sredstava za oblast poljoprivrede\nGrad Leskovac je preko Budžetskog fonda za razvoj poljoprivrede raspisao Konkurs za dodelu podsticajnih sredstava u periodu od 14. septembra 2020. godine pa sve do utroška opredeljenih sredstava, a najkasnije do 25. septembra. Sredstva za podsticaje poljoprivrednim proizvođačima, u iznosu od 30 miliona dinara, obezbeđena su iz budžeta Grada Leskovca.\nKonkurs je raspisan za 3 mere:\n– meru 101 – Investicije u fizičku imovinu poljoprivrednih gazdinstava,\n– meru 301 – Investicije za unapređenje i razvoj ruralne infrastrkture i usluga, odnosno bušenje bunara dubine do 100 metara, prečnika 80 do 300 mm i\n– meru – Podsticaji za promotivne aktivnosti u poljoprivredi.\n„Kada je u pitanju mera 101, za ovu meru zahtev za povraćaj novca mogu da podnesu registrovana poljoprivredna gazdinstva sa teritorije grada koja su ulagala u opremu za stočarstvo, voćarstvo, pčelarstvo, mašine za obradu zemljišta, sisteme za navodnjavanje, oni koji su podigli nove voćnjake, plastenike. Povraćaj će iznositi od 30-50% od vrednosti investicije bez obračunatog PDV-a, maksimalno za jednu investiciju 80.000 dinara, za podizanje voćnjaka maksimalno 100.000 dinara po hektaru. U okviru pomenute mere, jedno poljoprivredno gazdinstvo može maksimalno da ostvari 160.000 dinara, minimalno 10.000 dinara. Ukupan budžet za ovu meru iznosi 29,1 milion dinara“ – objasnio je predsednik Budžetskog fonda za razvoj poljoprivrede, Dejan Ranđelović.\nRanđelović je govorio i o drugoj meri, meri 301 i istakao da je maksimalni iznos finansijskih podsticajnih sredstava za bušenje bunara biće od 30-60%, od troškova bušenja bunara i kupovine opreme, bez obračunatog PDV-a, maksimalno 120.000 dinara po jednom registrovanom poljoprivrednom gazdinstvu. Dodao je i da ukupni budžet za ovu meru iznosi 600.000 dinara.\nGovoreći o trećoj meri, meri Podsticaji za promotivne aktivnosti u poljoprivredi, Ranđelović je istakao da zahtev mogu podneti udruženja i zadruge sa teritorije grada Leskovca, koja imaju u planu učestvovanje, odnosno organizovanje sajmova, izložbi i manifestacija.\n„Maksimalni iznos finansijskih podsticajnih sredstava za ovu meru iznosiće 100% od prihvatljivih troškova sa PDV-om, koji ne može biti veći od 100.000 dinara, maksimalno 200.000 dinara. Ukupan budžet za ovu meru iznosi 300.000 dinara.“\nVesna Nikolić, savetnik u Odeljenju za privredu i poljoprivredu, tom prilikom istakla je da pomoć prilikom popune zahteva, provere dokumentacije, u smislu kompletnosti, administrativne usaglašenosti, prihvatljivosti, poljoprivrednim proizvođačima pružaju upošljnici Odeljenja za privredu i poljoprivredu.\nOpštini Medveđa simbolično uručena tabla nakon završenog projekta preko UNDP-a\nIntervju: S.M. – Ne kajem se zbog odlaska, grad u kome sam živela ne nudi uslove za normalan život ljudi\nVukovci otputovali na ekskurziju\nCela teritorija opštine Medveđa od sinoć bez struje i mobilne telefonije


Ministar Novica Tončev položio vence na spomenik stradalima u NATO bombardovanju – Objektivni\nWindows 11 stiže kao nadogradnja za „sedmicu“, „osmicu“ i „desetku“?\nRaščupana Kim Kardašijan u donjem vešu\nMiroslav na Fejsbuku traži damu da sa njom ide na more\nPreminula devojčica (7) povređena u udesu kod Doljevca\nEKSKLUZIVA GODINE, trese se Srbija! Željko Obradović se vratio u Partizan!\nNova eksplozija u fabrici municije, povređeni radnici, naređena HITNA EVAKUACIJA\nFrancuska iščupala bod protiv Mađara, Grizman sprečio bruku\nPočetna/Iz minuta u minut/Ministar Novica Tončev položio vence na spomenik stradalima u NATO bombardovanju\nMinistar Novica Tončev položio vence na spomenik stradalima u NATO bombardovanju\nSudrulica 24. mart 2021 – Ministar Novica Tončev je povodom 22. godišnjice od Nato bombardovanja položio vence na spomenih stradalima u rodnoj Surdulici. Odajući počast i prisećajući se svih žrtava Nato agresije na Srbiju 1999. ministar Tončev je izjavio:\n„Danas obeležavamo, ali se svakoga dana sećamo stravičnog zločina koji je naša zemlja doživela i preživela pre 22 godine, a koji je odneo nekoliko hiljada života. Nemilosrdna akcija Nato alijanse razorila je srpske gradove i sela, uništila puteve, fabrike, mostove i pruge. Za 78 dana bombardovanja stradala je infrastruktura Srbije, spaljena su energetska postrojenja, ali i bolnice, domovi zdravlja, vrtići, škole i spomenici kulture. Surdulica je tokom Nato agresije podnela najveće ljudske žrtve u odnosu na broj stanovnika sa 34 poginulih ljudi i ogromnu materijalnu štetu.\nBombardovana je osnovna škola, sanatorijum za tuberkulozne bolesnike, starački dom, dva paviljona u centru za izbeglice, vodovod, stambene zgrade,privatne kuće… Nikada ne smemo da zaboravimo stradanje, i nikada ne možemo da oprostimo nevine žrtve. Ono što kao narod i država moramo i možemo jeste da budemo još bolji i odlučniji da pokažemo da znamo da volimo i čuvamo našu Srbiju, da je gradimo, da je obrazujemo da je unapređujemo svaki dan. Srbija je ponosna zemlja koja svoje teško nasleđe iz prošlosti danas pretvara u prednost za budućnost“ – ministar Novica Tončev .\nDnevni Horoskop 20.06.2021. (VIDEO)


Povećanje penzija – mojKontakt portal – Radio Televizija Kontakt\n“Od septembra će penzije biti uvećane za 3,5 odsto, a od početka naredne godine bi bile veće za dva odsto”, precizirala je Cvijanovićeva novinarima nakon radno-konsultativne sjednice Vlade Srpske u Banjaluci.\nOna je naglasila da Vlada Srpske, u skladu sa tim, danas utvrdila zakon o izmjenama i dopunama Zakona PIO.\n“Najstarije kategorije stanovništva ne smiju da budu one koje će nositi teret krize, jer čitav niz godina nisu bili uključeni u bilo kakva značajna povećanja primanja”, dodala je Cvijanovićeva.\nOna je istakla da se nema pravo tražiti od penzionera da budu strpljivi i da čekaju neka bolja vremena.\n“Sredstva su obezbijeđena za izvršenje ove odluke do kraja godine. Kada je u pitanju naredna godina cijenimo da to neće izazvati nikakve velike poremećaje u budžetu Republike Srpske”, pojasnila je Cvijanovićeva.\nOna je napomenula da je Vlada Srpske utvrdila određene mjere koje će biti preduzete u narednoj godini, a koji se odnose na rasterećenje privrede.\n“Ovo povećanje je više od onoga što su tražili penzioneri. Iako znamo da to neće suštinski promijeniti njihov život, odlučili smo se da idemo u ovom smjeru i da na bilo koji način poboljšamo materijalno stanje”, kaže Cvijanovićeva.\nPremijeka Srpske je navela da je Vlada utvrdila i dodatni zaštitni mehanizma da bi se sačuvao dostignuti nivo penzija.\nJedinstveno do jake Srpske napredne stranke u Srpskoj


Stari načelnici u trci za novi mandat - Citaj Filter\nOpozicione stranke u Srpskoj na novembarske lokalne izbore pred birače će izaći sa provjerenim kandidatima, a u predizbornu trku će skoro svi dosadašnji načelnici opština.\nOd 16 načelnika i gradonačelnika iz SDS-a koji su 2016. godine osvojili mandat, njih 12 će u trku za novi mandat, trojica su u međuvremenu napustila ovu stranku, a SDS će samo u Kostajnici imati novog kandidata za načelnika umjesto dosadašnjeg Drage Bundala. Juče je objelodanjeno da će kandidat za načelnika ove male opštine biti predsjednik kostajničkog SDS-a Vladimir Ćopić.\nPrema tvrdnjama našeg izvora iz SDS-a, u trku za novi mandat će načelnici Sokoca Milovan Bjelica, Istočne Ilidže Marinko Božović i Istočnog Starog Grada Bojo Gašanović, kao i Lopara Rado Savić i Ugljevika Vasilije Perić koji se na čelu ove opštine nalazi od 2001. godine.\n– SDS ni u Hercegovini neće odustajati od provjerenih kandidata, pa će po novi mandat načelnici Berkovića Nenad Abramović, Čajniča Goran Karadžić te najdugovječniji načelnik u RS Milan Radmilović koji je na čelu Gacka od 2000. godine – kaže naš izvor.\nOn dodaje da će i načelnici Osmaka Ljubo Petrović i opštine Istočni Mostar Božo Sjeran vjerovatno ponovo biti kandidati za načelnike.\n– Iako je bilo čudno što prije dva dana, poslije sjednice Predsjedništva SDS-a nije ozvaničeno da li će načelnik Teslića i predsjednik Glavnog odbora SDS-a Milan Miličević ponovo biti kandidat, on će gotovo sigurno po novi mandat – kaže naš sagovornik.\nTo tvrdi i član Predsjedništva SDS-a Nedeljko Glamočak koji uvjerava da će Miličević ponovo biti kandidat. On kaže da je razlog za to isti kao i kod većine ostalih kandidata ove stranke.\n– SDS će ponovo kandidovati ljude koji su po dva osnova zaslužili povjerenje. Prvi je što godinama uživaju povjerenje građana u sredinama kojima rukovode, a drugi je što su u brojnim udarima na SDS ostali lojalni stranci i njenoj politici – kaže Glamočak.\nKada je riječ o PDP-u, ova stranka ima dva načelnika, a to su Zdenko Sakan u Kotor Varošu i Rato Rajak u Rudom i oba će ponovo biti kandidati za te funkcije. Portparol ove stranke Anja Petrović kaže da su i Sakan i Rajak opravdali povjerenje svojih sugrađana i zaslužuju novi mandat.\n– Sakan je bio posvećen sanaciji i modernizaciji lokalnih puteva i brojnim infrastrukturnim projektima, među kojima se izdvaja završetak izgradnje jednog modernog bloka u Domu zdravlja i uređenje kompletnog kruga ove ustanove – kaže Petrovićeva.\nOna ističe da je ista situacija i sa Ratom Rajakom koji je, kako kaže, povjerenje sugrađana dobio i u decembru 2018. godine na opozivu koji je pokrenut protiv njega.\n– On je načelnik koji se domaćinski odnosi prema svojoj opštini i njenim resursima i sigurni smo da će ponovo dobiti povjerenje – kaže Petrović.\nDoboj, Bijeljina, Bratunac\nGradonačelnici Doboja i Bijeljine Obren Petrović i Mićo Mićić i načelnik Bratunca Neđeljko Mlađenović prije četiri godine su te funkcije osvojili kao kandidati SDS-a.\nPetrović i Mlađenović su u međuvremenu prešli u SNSD, a Mićić je formirao SDS Semberije. Petrovića je nakon što je 2018. godine izabran za poslanika u Parlamentu BiH na mjestu gradonačelnika naslijedio Boris Jerinić koji je zajedno s njima prešao u SNSD i na ovogodišnjim izborima će ponovo biti kandidat za tu funkciju, isto kao i Mlađenović, dok je Mićić kao kandidat SDS-a Semberije dobio podršku SNSD-a.\nPrethodna Kod 91 osobe u RS potvrđeno prisustvo virusa korona\nSledeća Kod 118 osoba u RS potvrđeno prisustvo virusa korona; 10 iz Istočnog Sarajeva


žene, deca, starci\nKsenija Prodanović\t 01.09.2021. 10:34h\nGotovo biblijske scene masovne migracije preko pustinje zabeležene su na granici Avganistana, Pakistana i Irana.\nReka ljudi slila se prolazom između planina, bežeći pred talibanima koji su zauzeli Avganistan.\nProcenjuje se da će hiljade ljudi preći Pakistan i Iran kako bi stigli u Tursku i odatle u Evropu. Reč je o najsiromašnijim ljudima jer, prema rečima migranata koji su uspeli da pobegnu iz Avganistana, postoje i drugi, kraći načini izlaska iz zemlje, ali oni koštaju više.\nNa snimku, koji je objavio Dejli mejl, se navodno vidi kraj četvorosatnog marša preko surovog terena gde su avganistanske izbeglice, koje su kratko putovale kroz Pakistan, nastavile svoj put sa iranskim krijumčarima.\nPutovanje ovih Avganistanaca počelo je u Nimruzu, najmanje naseljenoj provinciji Avganistana koja je mahom prekrivena pustinjama i planinama.\nNeimenovani migrant koji je na ovaj način pobegao iz Avganistana opisao je za britanski tabloid to putovanje.\n"Posle više od četiri sata putovanja, stigli smo u dolinu i sačekali da padne mrak. Oko 10 uveče, Irnaci su stigli i zatražili od svakog da im kaže ključnu reč. Onda su svi otišli kod svog krijumčara, podelili smo se u grupe, svaka sa svojim krijumčarom, i krenuli smo ka Iranu", rekao je.\n"Prešao sam ovaj put nekoliko puta ranije. Ranije je bilo možda 200 ljudi ali je ovoga puta situacija bila haotična. Hiljade ljudi su bile tu. Video sam trudnice, bebe, starce. Sećam se kako je plač dece odzvanjao planinama", ispričao je migrant.\nVisoki komesar UN za izbeglice Filipo Grandi naveo je da su mučne scene evakuacije sa aerodroma u Kabulu samo početak "daleko veće humanitarne krize".\nNjegova agencija procenjuje da bi oko 500.000 Avganistanaca moglo da napusti zemlju i apelovao je na susede Avganistana i svetsku zajednicu da nastave da pružaju pomoć i podršku zemlju.\n"Scene sa kabulskog aerodroma proteklih dana izazvale su saosećanje u celom svetu za strah i očaj koji proživljava hiljade Avganistanaca. Ali kada te slike nestanu sa naših ekrana, ostaće milioni kojima je potrebna pomoć međunarodne zajednice", rekao je on.\nAVGANISTANAC SPASIO ŽIVOT BAJDENU 2008. GODINE: Prevodilac sada ostavljen na milost talibanima, ovo je njegov apel! VIDEO\nNEĆE DA MOŽE: Talibani žele da zabrane drogu u Avganistanu, a ovo su razlozi zašto to neće moći da urade


Ambasadori Holandije i Bugarske zainteresovani za stanje i pomoć Sandžaku - SDA Sandžaka\nMinistar u Vladi Srbije dr. Sulejman Ugljanin danas se odvojeno sreo sa ambasadorima Holandije i Bugarske koji su želeli da se podrobnije upoznaju sa radom Kancelarije za održivi razvoj nedovoljno razvijenih područja u Srbiji.\nNjegova Ekselencija ambasador Holandije Laurent Stokvis obavestio je ministra da je Holandija duže vremena zainteresovana za pomoć Sandžaku i da zajedno sa OEBS-om radi na projektima u socijalnoj sferi.\nAmbasador Stokvis je takođe izrazio interesovanje za sve projekte kojima se bavi Kancelarija.\nBugarski ambasador, Njegova Ekselencija Angel Dimitrov, je u svom prvom sastanku sa ministrom Ugljaninom pokazao izuzetno interesovanje za stanje u nerazvijenim opštinama sa bugarskom nacionalnom manjinom.\nMinistar i ambasador Dimitrov su se složili da bi vlade dve države mogle puno da učine za te nerazvijene opštine i pomognu u obezbeđivanju sredstava kod poslovnih ljudi i iz fonodova EU za prioritetne projekte u tim sredinama.


Slobodno srpski sa Ognjenom Gogićem\nU 389.emisiji Slobodno srpski gostovao je politički analitičar Ognjen Gogić. U intervjuu Budimiru Ničiću on je rekao da Aljbin Kurti kao lider partije koja je pobedila na izborima i kao premijer ima ono što pre njega niko nije imao od kada je Kosovo 2008.godine proglasilo nezavisnost, a to je stabilnost.\n„Ima stabilnu i jaku većinu koja se očitovala i prilikom izbora vlade, i prilikom izbora predsednika. Me]utim, ono što je ključno je to što se kosovska politika ne vodi u Prištini. Da se razumemo, Priština nema dovoljno resursa i nema dovoljno snage da autonomno vodi politiku. Oni (Kurti i Osmani) će se suočiti sa sa otporom zemalja Kvinte, ako se nastavi da se podrivaju stvari na kojima su te zemlje radile, a tu pre svega mislim na Briselski i Vašingtonski sporazum. Tu će da nastane problem. Ako on (Kurti) bude istrajavao na ovim stvarima, a hoće, dovešće do međunarodne izolacije i to može da dovede do raskola Osman – Kurti. Sada traje medeni mesec i neko vreme će to moći. E sad koliko, to ćemo da vidimo“, kaže Gogić.\nPredsednica i premijer Kosova dobro se dopunjuju u vršenju vlasti, jer imaju interes da se podržavaju, ali nema spora oko toga „ko je jači“, smatra Gogić.\n„Aljbin Kurti nije neko ko trpi bilo kakav autoritet pored sebe. On nikada ne bi bio pored osobe u političkom savezništvu koja može da dominira nad njim. U onom momentu kad bi Vjosa pokušala da se postavi kao dominantna, tu bi bio kraj njihovog partnerstva“, kaže Gogić.\nIstiče da među njima postoje velike razlike, ali i sličnosti.\n„Oboje pokazuju crte populizma, demagogije, ali ipak je Vjosa u većoj meri prozapadno i proevropski orijentisana, uprkos mnogim izjavama koje nisu na tom tragu“, ocenjuje Gogić i dodaje da će se u nekom momentu među njima pojaviti razlike pre svega prema zapadu i Međunarodnoj zajednici.\nKomentarišući činjenicu da poslanici Srpske liste nisu glasali za novu predsednicu Kosova, niti su se u danu za glasanje pojavili u skupštinskoj sali davajuću kvorum, Gogić smatra da su time pokazali da su dosledni svom političkom delovanju na Kosovu.\n„Oni, generalno, imaju taj pristup da su deo institucija, deo političkog pocesa, ali ne u većoj meri nego što je to potrebno. U ovoj situaciji uopšte nisu ni imali potrebu da budu tu (u sali) zato što pre svega nisu postali deo koalicionog sporazuma. Srpska lista sa Samoopredeljenjem nije postigla nikakav sporazum oko vlade i to se videlo i prilikom raspodele ministarskih mesta i oni bi zapravo, da su ostali u sali, da su ili glasali ili dali kvorum, oni bi dali nešto Samoopredeljenju, a ne bi dobili ništa za uzvrat“, ističe Gogić, napominjući da i ovaj put Srpska lista ima ambivalentan ili kontradiktoran odnos prema institucijama: s jedne strane su njihov deo, ali se često ponašaju kao da su opozicija i da su izvan sistema“, rekao je u emisiji Slobodno srpski analitičar Ognjen Gogić, koji, iako Beograđanin, već godinama radi kao ekspert u nevladinoj organizaciji Aktiv u Severnoj MItrovici.


Papa pozvao da se investira u mir, ne u rat\n► Papa pozvao da se investira u mir, ne u rat\nPapa Franja rekao je danas u Vatikanu da Prvi svetski rat treba da služi kao oštro upozorenje da odbacimo "kulturu rata".\nPapa je međutim dodao da se oglušuje o lekcije iz ratova i dodao da "izgleda nikad ne naučimo", u obraćanju vernicima na Trgu Svetog Petra danas na dan obeležavanja stote godišnjice od kraja Prvog svetskog rata.\n"Investirajmo u mir, ne u rat", rekao je papa, koji često osuđuje industriju naoružanja.\nPapa je podsetio da će zvona bazilike Svetog Petra i crkava širom sveta danas zvoniti da obeleže stotu godišnjicu od kraja Velikog rata.\nOn je nazvao rat od 1914. do 1918 "oštrim upozorenjem svima da odbace kulturu rata i tragaju za svako legitimno sredstvo za okončanje sukoba koji i dalje traju u nekoliko oblasti u svetu".\nPapa je takođe citirao definiciju rata kao "nepotrebnog klanja" koju je dao papa Benedikt XV, koji je bio papa u vreme Prvog svetskog rata


Lavrov: Primena sporazuma iz Minhena zavisi od SAD - 17.02.2016, Sputnik Srbija\nLavrov: Primena sporazuma iz Minhena zavisi od SAD\nPrimena sporazuma iz Minhena za rešavanje krize u Siriji zavisi od pozicije Sjedinjenih Američkih Država, izjavio je danas šef ruske diplomatije Sergej Lavrov. 17.02.2016, Sputnik Srbija\nPrimena sporazuma iz Minhena za rešavanje krize u Siriji zavisi od pozicije Sjedinjenih Američkih Država, izjavio je danas šef ruske diplomatije Sergej Lavrov.\n„Sve zavisi od Amerikanaca, od toga da li će oni biti spremni da sarađuju na vojnom nivou“, rekao je Lavrov novinarima.\nUpitan o izjavi nemačke kancelarke Angele Merkel o mogućnosti uvođenja zone zabrane letenja iznad Sirije, Lavrov je u nedavnom intervjuu rekao da to nije njena incijativa.\n„To nije inicijativa Merkelove, to je turska inicijativa“, dodao je Lavrov.\nMeđunarodna grupa za podršku Siriji, koju čini oko 20 zemalja, sastala se 11. februara u nemačkom gradu i dogovorila da u roku od nedelju dana obezbedi primirje u Siriji i dostavi pomoć ugroženom stanovništvu.\nU međuvremenu je Turska počela sa granatiranjem severa Sirije, a meta su joj kurdske snage za koje tvrdi da su povezane sa zabranjenom Radničkom partijom Kurdistana (PKK).\nBorbe su bacile sumnju na to da bi prekid vatre dogovoren na sastanku prošle sedmice mogao da bude ostvaren pre nove runde pregovora o Siriji u Ženevi 25. februara.


Obradović (Dveri): Retko ko iz SNS-a sme da kritikuje vlast Mila Đukanovića - Politika - Dnevni list Danas\nPočetna » Politika » Obradović (Dveri): Retko ko iz SNS-a sme da kritikuje vlast Mila Đukanovića\nObradović (Dveri): Retko ko iz SNS-a sme da kritikuje vlast Mila Đukanovića\nPredsednik Dveri Boško Obradović izjavio je danas da retko ko iz redova Srpske napredne stranke (SNS) sme da kritikuje vlast crnogorskog predsednika Mila Đukanovića, koju je ocenio kao „kriminalnu“, čak i kad ona, kako je naveo, nastupa otvoreno „antisrpski“ i ugrožava srpski narod i „otima svetinje Srpske pravoslavne crkve (SPC)“.\n4Piše: Beta 26. avgusta 2020. 14.18 Izmenjeno: 14.19\n„Iako bi Srbija, kao matica svih Srba koji žive van nje, po Ustavu trebalo da štiti interese Srba u regionu, kada je u pitanju status Srba u Crnoj Gori sadašnja vlast uglavnom ćuti i pravi se da ne primećuje sistemsko antisrpstvo u Crnoj Gori. To ne može biti slučajno i govori o određenoj vrsti zavisnosti vladajućeg režima u Beogradu od režima Mila Đukanovića u Podgorici“, naveo je Obradović u saopštenju.\nKazao je da se to posebno odnosi na predsednika Srbije Aleksandra Vučića za koga se „ne pamti da je ikada izgovorio ime Mila Đukanovića, a kamoli da se usudio da ga lično kritikuje“.\n„Takva je situacija i pred nastupajuće parlamentarne izbore u Crnoj Gori 30. avgusta. U saopštenju informativne službe Gradskog odbora SNS u Čačku kaže se da se ‘Srbija neće mešati u izborne procese nijedne druge države’, dok drugi čovek SNS-a Nebojša Stefanović izbegava da kaže bilo šta kritički o crnogorskoj vlasti“, dodao je Obradović.\nObradović je rekao da za to vreme predsednik Srbije Aleksandar Vučić sprema pomoć za svog „političkog brata blizanca i mentora u Crnoj Gori“, bez koga, po oceni Obradovića, nikada ne bi došao na vlast u Srbiji.\n„Đukanović je bio onaj ko je Vučića uveo u svet stranih obaveštajaca, kontroverznih biznismena i kriminalaca koji su mu bili glavni podstrek prilikom razbijanja Srpske radikalne stranke i formiranja SNS, dok njihove dve porodice stoje iza projekta ‘Beograda na vodi’ zajedno sa neobičnim zajedničkim prijateljem Muhamedom Dahlanom kome su dali crnogorsko i srpsko državljanstvo“, navodi se u saopštenju.\nObradović je kazao da se Vučić, kao i pre četiri godine, kada je „direktno pomogao opstanak Đukanovića na vlasti“ ponovo sprema da to učini.\n„Ovoga puta SNS po svim okruzima skuplja kvote lažnih birača iz Srbije koji će u nedelju otići za Crnu Goru i sa lažnim dokumentima dati glas za DPS i Mila Đukanovića, pokušavajući tako da ih spasu sigurnog poraza. To je očito zaostali dug koji SNS i Aleksandar Vučić moraju da plate Đukanoviću“, navodi se u saopštenju.\n„Srpska tragedija je da se ova vrsta ličnih političkih i poslovnih dugova plaća direktnom štetom po srpske nacionalne interese, jer opstanak Milove vlasti može da znači samo još veći progon svega što je srpsko u Crnoj Gori, za šta će onda, kao i za svo dosadašnje nečinjenje, direktno biti odgovaran vladajući režim u Beogradu“, navodi se u saopštenju predsednika Dveri Boška Obradovića.\nBoško Obradović, Milo Đukanović, SNS\nTV Bastilja kaže:\n26. avgusta 2020. u 14.33\nVucic i SNS su tu da organizuju glasace za Mila protiv Srba u Crnoj Gori i za davanje legitimnosti Taciju parlamentu Kosova, a kada je trebalo motivisati na primer Srbe u Hrvatskoj da izadju na izbore ni glasa. Lazni glasaci za Mila iz Srbija verovatno nije vrhunac izdajnistva SNS-a.\nZa nasu decu suzavac kaže:\n26. avgusta 2020. u 14.37\nNe samo da ne smeju nista da kazu protiv Mila, nego ni protiv koalicionog partnera Tacija, savetnika Blera, sefice Merkel, ideologa Sorosa … to su sve SNS partneri za borbu za srpske interese.\n26. avgusta 2020. u 18.25\nCeo Balkan je umrezen sa kriminalom ,to su kompanjoni da priskoce u pomoc jednim drugima ,ali ovog puta Milu negine spuz. A onda dolaze i na red ostali Balkanski kartel desperadosa..\n27. avgusta 2020. u 01.44\nPazi eto seselja!!!


Solidarnost i identitet | Konkretno\nSolidarnost i identitet\n„Evropa je mogla da odahne“, pošto u Francuskoj nije pobedila predstavnica „ekstremne desnice“ Marinle Pen, nego „autsajder“ Makron. Navodnici ovde znače ponavljanje fraza izrečenih u zapadnim mejnstrim medijima. Samo ću reći da je „autsajder Makron“, istina dosta mlad za predsednika Francuske, do sada već bio Rotšildov bankar i ministar. A kad rekoh „Evropa“, mislim tu na evro-birokratiju, i nažalost još uvek većinu glasača u ključnim zemljama članicama EU. „Odahnuti“ je već glagol pod znakom pitanja. Neki psiholozi kažu da je najstrašniji strah od straha, pa je onda najdragocenija sloboda od istog. Na gornji način opisana „Evropa“ može za sada da predahne, ali nikako da se smiri, jer ključni njen problem nije rešen…\nDa bismo razumeli taj problem, koji ima veze i s nama ovde, krenućemo od nečega što su domaći „lumeni“ europske ideje pričali pre desetak godina. Problem nezaposlenosti, govorili su oni, rešava se tako što je naš građanin (kad tamo uniđemo) deo opšteg tržišta rada, pa može da se zaposli bilo gde u Evropi – ergo, da ode iz Srbije. Ne bi me iznenadilo da bar neki koji su tad tvrdili tako, danas podržavaju proteste „Protiv diktature“, čiji je emotivniji argument upravo to što mladi odlaze is Srbije. (Kao, uostalom, što odlaze iz članica EU – Bugarske, Rumunije, Poljske…)\nPri tom, postoji tu još jedna kontradikcija. Argument odlaska mladih je ličan, jer odnosi se na lične probleme, istina većeg broja ljudi, i lični motiv nekoga da zbog toga protestuje danas i žali za „nedovršenim reformama“ (u kojima bismo valjda podigli spomenik Majkama Srebrenice na Trgu Republike, a privatizovali EPS, vodovod, a zašto da ne i vazduh). No, kada je onima koji s tom logikom podržavaju proteste predočen tekst Radmile Stolić „Ne protestujem – poštujem svoje roditelje“ u kojem iznosi probleme koje je njenoj porodici stvorila vlast „žutih“ i njihov „ekonomski program“ (naravno da Radmila nije jedina) reagovali su napadima i strahovitim nedostatkom empatije.\nNo, vratićemo se argumentu „lumena“ i videti kako on ne stoji, osim toga što sada sami sebi skaču u usta, kad imamo „Beli Šengen“ i mladi stvarno odlaskom „rešavaju problem“ nezaposlenosti. Problem nejednakih životnih prilika postoji i kod nas, u Srbiji. Naravno da nije isto živeti u Beloj Palanci i Beogradu i naravno da pravac migracije ide iz prve ka drugom. To je prepoznato kao problem Srbije, a kako ga ova država rešava druga je stvar. Sa druge strane, u nekom svakodnevnom diskursu, naravno da će „rođeni Beograđanin“ (potpisnik ovih redova tu spada) zažaliti ponekad što dolazi „Kurta i Murta“, pri čemu su obojica povezani, drže jedan drugom stranu i možda klanovski dolaze do posla. No, teško da će se iz toga izroditi neki „Pokret za nezavisnost Beograda“, koji će tražiti izdvajanje istog iz Srbije, ili „zavrtanje slavine“ provinciji, pocenu njenog bankrota. U Vojvodini separatisti (delimično!) imaju takve ekonomske argumente, pa jedva da imaju za cenzus, na izborima u svojoj „Voši“. To je zato što je Srbija jedna nacija, ima identitet (kakav god on bio) i solidarnost, makar uz gunđanje, prirodno sledi iz toga.\nGrčka je odavno članica EU, pa problem nezaposlenosti, uopšte enormne ekonomske krize nije „rešila“ na način koji zagovaraju naši „lumeni“. Mladi Grci nisu većinski zainteresovani da nauče da misle na stranom jeziku, i traže egzistenciju van svoje otadžbine. Neki su otišli tamo gde je nezaposlenost manja, jeste, ali u Grčkoj je nezaposlenost mladih ostala oko polovine. Sa druge strane Nemačka, kao ekonomski motor evrozone, bila je ekstremno neraspoložena da finansijski, makar i otpisom dugova, pomogne Grčkoj. Ista zemlja je ulagala sto milijardi dolara godišnje za integraciju DDR, pri čemu ekonomska integracija nije baš sasvim uspela. Nemci su jednostavno mnogo raspoloženiji da pomognu druge Nemce, nego Grke. Logično, zar ne!? Ali i jedni i drugi su Evropljani… Pa šta?!\nMladi iz Poljske ili Rumunije bili su mnogo raspoloženiji da napuštaju svoju zemlju, u potrazi trbuhom za kruhom. I iskoristili su prednosti otvorenih granica. Možda je razlog najbolje opisao dr Nele Karajlićrečima da je zapadni izlog pobedio istočni. Privučeni tim izlogom, mladi su se sreli sa predrasudama i nepotpunim prihvatanjem. „Poljski vodoinstalater“ je uticao na francuski referendum pre 12 godina, a nedavno i naBregzit. Nisu Britanci izašli iz EU samo zbog migranata iz Sirije, nego i zbog onih koji su državljani EU, baš kao što su i oni.\nTako da možemo zaključiti da je osnovni problem EU nedostatak identiteta koji bi prirodno povlačio solidarnost njenih građana, kao što je to reč u okviru nacionalnih država. Zbog toga ne vredi „Evropi“ ni da stotinu Makrona pobedi.


Spirić uručio 22 ugovora | Radio Kosovska Mitrovica\nSpirić uručio 22 ugovora\n17. May, 2017 12:50 |\nPredsednik Privremenog organa Opštine Kosovska Mitrovica, Aleksandar Spirić, uručio je danas 22 ugovora o radu. Uručeno je 11 ugovora osobama sa invaliditetom I još 11 ugovora za javne radove.\nSpirić je izrazio nadu da današnji ugovori neće trajati samo četiri meseca i da će mladi svojim zalaganjem uspeti da zasluže nove ugovore.\n„Još jedna je lepa prilika što možemo da podelimo ugovore za 22 mladih ljudi gde će im biti omogućeno angažovanje u narednih četiri meseca. Ovo je prilika da se na najbolji mogući način dokažu kroz javne radove. Jedanaestoro njih će raditi u Narodnoj tehnici a 11 u lokalnoj samoupravi. Naš cilj je da kroz lokalni akcioni plan da omogućimo mladim ljudima angažovanje, pre svega osposobljavanje kroz stručne prakse“\nNajavio je da će u narednom periodu, u saradnji sa Nacionalnom službom za zapošljavanje, blizu 70 ljudi biti angažovano i da će svi profili obrazovanja biti obuhvaćeni, kao i ljudi sa invaliditetom.\nSpiriće je dodao da u narednim danima očekuje i pomoć od kancelarije za Kosovo i Metohiju.\n„Očekujemo pomoć za osobe sa invaliditetom u vidu mašina za Narodnu tehniku, gde će oni kasnije uspeti da dođu do novih veština i znanja. Te eksponate koji oni budu radili moćićemo da izlažemo i prodajemo za humanitarne svrhe“ rekao je Spirić.\nNada Vučić, sekretar Narodne tehnike, ističe da ta organizacija već petu godinu za redom organizuje javne radove u saradnji sa Privremenim organom i Nacionalnom službom za zapošljavanje.\n„Mislim da smo dali značajan doprinos, pre svega uključivanjem osoba sa invaliditetom u društveni život, podizanjem nihovih kapaciteta znanja i veština. Smatramo da je to deo naše obaveze jer se bavimo edukacijom i tehničkom kulturom. Smatramo da smo dali doprinos poboljšanju socio-ekonomskog i društvenog stanja osoba sa invaliditetom, a nadam se da su i oni zadovoljni angažovanjem u Narodnoj tehnici“ rekla je Vučić.\nIgor Đurić je izrazio zadovoljstvo zbog ovog ugovora.\n„To što sam danas dobio rešenje mi mnogo znači za moje usavršavanje i dalji život jer sam dugo na birou. Hteo bih da se zahvalim Aleksandru Spiriću“ rekao je Đurić.\nDušanka Ilić ističe da je na birou već deset godina.\n„Ovo je prvi put da me je Opština radno angažovala, i nadam se da će ovo trajati što više i duže. Ovo će mi mnogo značiti jer nisam nigde radila“ rekla je Dušanka.


Posjeta pčelara iz Slovenije | Derventa\nU periodu od 26-28 avgusta 2016. godine, Centar za lokalni i regionalni razvoj i udruženje pčalara „LIPA“, u saradnji sa opštinom Derventa i turističkom organizacijom opštine Derventa su bili domaćini grupi od 8 (osam) pčelara iz Slovenije. Slovenačku grupa pčelara su činili Dušan Milinković, predsjednik pčelarskog društva Črnomelj, Stane Plut, član pčelarskog društva Metlika, Miroslav Rožman, član upravnog odbora pčelarskog Saveza Slovenije, Jože Butala, Uroš Vranešič, Valentin Kuhar, Adlešič Srećko i Milosava Milinković, članovi pčelarskog društva Črnomelj. Za tri dana posjete gosti iz Slovenije su imali priliku da se upoznaju sa aktivnostima koje se realizuju i provode iz oblasti pčelarstva, ruralnog razvoja i seoskog turizma na području opštine Derventa i Brod.\nPrvog dana programa, pčelari iz Sovenije su primljeni u kabinetu načelnika opštine od strane načelnika Odeljenja za privredu i društvene đelatnosti Mirsada Bećirevića koji je pozdravio goste, te ih upoznao sa projektima i aktivnostima koje provodi opština Derventa. Nakon prijema u opštini, pčelari iz Slovenije su uzeli učešće na okruglom stolu na temu „Održivi turizam u funkciji ruralnog razvoja“. Na ovom sastanku svoja razmišljanja o ruralnom razvoju i seoskom turizmu međusobno su razmjenili predstavnici Ministarstva za poljoprivredu, šumarstvo i vodoprivredu, opštine Derventa, turističke organizacije opštine Derventa i udruženje penzionera opštine Derventa, te predstavnici lokalne akcione grupe „Rodna Posavina“, koja đeluje u okviru Centra za lokalni i regionalni razvoj, a bave se kućnom radinošću, izradom suvenira, rukotvorina, proizvodnjom tradicionalne hrane i pića. Na sasatnku su predstavljeni potencijali za razvoj seoskog turizama opštine Derventa, a od strane pčelara iz Slovenije prezentovani su primjeri dobrih praksi iz oblasti pčelarskog turizma, sa posebnim osvrtom na pčelarski učni put i funkcionisanje oplodne stanice za proizvodnju selekcionisanih matica u Ponikvama. U poslijepodnevnim časovima organizovana je posjeta izletištu „Nadeša“ iz Osinje i seoskom domaćinstvu „Žikin ranč“. Domaćini su bili Nenad Kukić i Živko Katanić koji su goste upoznali sa aktivnostima koje provode, te im pokazali bogatu zbirku eksponata od kojih su neki stari i do 300 godina. O položaju Osinje i istoriji osinjskog kraja je govorio Milan Gavrić, dugogodišnji prosvjetni radnik.\nDrugog dana, organizovan je sastanak na temu „Regionalno povezivanje i saradnja u oblasti pčelarstva“. Svoja razmišljanja o pitanjima dobrih praksi, funkcionisanja savjetodavne službe na terenu i mogućih pravaca saradnje, međusobno su razmjenili pčelari iz Slovenije sa pčelarima iz Dervente, Broda i Šamca. Učesnici sastanka su upoznati sa modelima dobre prakse, a koja se odnosi na funkcionisanja savjetodavne službe u Sloveniji. Na sastanku je razgovarano o mogućim pravcima saradnje i povezivanja pčelara iz ove regije sa pčelarima iz Bele Krajine. Nakon sastanka u centru grada je zasađeno drvo prijateljstva, kao simbol dobre saradnje koja traje već 4 (četiri) godine sa opštinom Derventa. Nakon ovoga upriličena je posjeta kulturno-istorijskom kompleksu Detlak. Monahinja Varvara je goste upoznala sa radom i funkcionisanjem manastirske crkve Svetog Ilije, koja zauzima centralni položaj u okviru ovog Kompleksa, a o ambarinama i istorijskim činjenicama vezanim za ovaj kompleks govorili su Mladen Pećić službenik TO Derventa i Savko Pećić, književnik i publicista. Nakon obilazka kulturno-istorijskog kompleksa u Detlaku, organizovana je posjeta pčelinjaku Vlade Martića, članu UP „LIPA“, inače on i njegov brat Ilija imaju preko 500 pčelinjih društava u svom vlasništvu, a nakon toga razmjena pčelarskih iskustava i druženje pčelara sa pčelarima članovima udruženja pčelara „LIPA“.\nTrećeg dana domaćin pčelarima iz Slovenije su bili pčelari iz Broda, koji su pčelarima iz Slovenije predstavili ogledni zasad Paulonije brzorastućeg drventa, koje je ujedno i veoma medonsosna biljka u mjestu Klakari. Nakon a nakon toga je izvršen obilazak pčelinjaka Bore Jelića jednog od najvećih pčelara na području opštine Brod, na kome je izvršeno kušanje i degustacija meda koje proizvodi ovaj pčelar. Nakon obilazka nastavljeno je druženje sa pčelarima iz Broda i povratak kućama.\nKada se sve sabere možemo reći da je ovo bila veoma korisna posjeta. Za one koje su bili zainteresovani bilo je ovo dragocjeno iskustvo. U okviru ove posjete ostavrili smo kontakte i iskustvo koji će nam pomoći da lakše i brže ostvarimo ciljeve Centra za lokalni i regionalni razvoj, udruženja pčelara „LIPA” i turističke organizacije opštine Derventa.\nU ime organizatora, Centar za lokalni i regionalni razvoj, iz Dervente, se zahvaljuje gostima iz Slovenije i predstavnicima opštine Derventa koji su dali svoj doprinos da ova posjeta ostvari postavljeni cilj.


Zenički rudari neće u jame dok im se ne vrati umanjeni dio martovske plate\nZenički rudari, arhivska fotografija\nZenički rudari obustavili su rad u pogonu Stara jama, a potom i u jami Raspotočje, nakon što im je za mjesec mart isplaćena plata prosječno umanjena za 200 maraka (100 evra), potvrdio je za Radio Slobodna Evropa predsjednik Sidnikata Zavisnog društva Rudnici mrkog uglja Zenica, Nijaz Vardo.\n„Ono što se mora kazati jeste da je ispoštovan Kolektivni ugovor kada je u pitanju novi potpisani sa povećanjem satnice sa 2,50 KM na 2,70 maraka, ali svi ostali dodaci koje su rudari imali na svojim platnim listama su umanjeni, tako da je svaki radnik u Rudniku Zenica zaradio manje u prosjeku po 200 maraka. Uprava društva je donijela takvu odluku, ne informišući sindikat niti tražeći saglasnost sindikata,“ rekao je Vardo.\nVardo ističe da su naveče 13. aprila direktor i tehnički direktor Zavisnog društva Rudnici mrkog uglja Zenica održali kratak razgovor sa rudarima koji su im ispostavili zahtjeve.\n„Neće oni silaziti u jame i neće raditi niko dok im se ne isplati u potpunosti plata, onakva kakva je i do sada bila,“ poručio je Vardo dodavši i da je proizvodnja u Rudniku Zenica ostvarena proizvodnja od 49 hiljada tona uglja.


Tržište poljoprivrednih proizvoda po ugledu na EU - Agroportal\n“Vode Vojvodine” počinju dostavu rešenja za naknadu za odvodnjavanje\nDatum: 25 februara, 2021\nMinistarstvo poljoprivrede sačinilo je Nacrt zakona o uređenju tržišta poljoprivrednih proizvoda kojim se propisuju mere intervencije države u slučaju da iz bilo kojih razloga prete ili su nastali poremećaji na tom tržištu. Nacrtom je predloženo da u takvim situacijama Vlada na predlog Ministarstva poljioprivrede može upotrebiti tri mere: javnu intervenciju, podršku privatnom skladištu i vanredne interventne mere.\nPrema tekstu nacrta, javna intervencija se aktivira kada tržišne cene žitarica, goveđeg i telećeg mesa i mleka i mlečnih proizvoda padnu ispod referentnih cena.\nVlada tada, na predlog Ministarstva otkupljuje te proizvode po interventnoj ceni ili prikupljanjem javnih ponuda, a potom pokreće postupak njihove prodaje.\nPodrška privatnom skladištu podrazumeva naknadu dela troškova skladištenja za šećer, goveđe, teleće,svinjsko, ovčije i kozije meso, te mleko i mlečne proizvode u slučaju da njihova tržišna cena padne ispod referentne cene.\nVlada može doneti i vanredne interventne mere koje se preduzimaju hitno radi pravovremenog sprečavanja tržišnih poremećaja prouzrokovanih značajnim rastom ili padom cena na unutrašnjem ili inostranim tržištima.\nSve mere odnose se isključivo na poljoprivredne proizvode poreklom iz Srbije, i usklađene us u njavećoj meri sa odgovarajućim propisima u Evropskoj uniji.\nJavna rasprava o ovom Nacrtu zakona završava se 25. februara, pa je pomoćnik ministra poljoprivrede dr Nenad Katanić zahvalio svima koji su dali svoje sugestije i predloge na ovaj pravni akt.\n-Često imamo situacije da dođe do poremećaja na tržištu l ljudi očekuju intervenciju države i Ministarstva, a ovaj zakon će dati pravni osnov da kroz donošenje podzakonskih akata Ministarstvo može da reaguje preko javne intervencije, privatno skladištenje ili neke hitne intervencije. Praktično, da ovim zakonom definišemo sve te kriterijume i uslove u kojima se može intervenisati, rekao je Katanić.\nOn je napomenuo da će to biti trensparentna i snažna pomoć proizvođačkim oraganizacijama i grupama koje su prepoznate i na nivou EU.\n-Mi sad imamo udruženja, ali želimo da im kroz zakonski okvir pružimo mogućnost da se povežu, i nadam se da će proizvođači da se povežu sa prerađivačima i trgovcima tako da će to predstavljati ozbiljniju mrežu kada je reč o proizvodnji preradi i prodaji poljoprivrednih proizvoda, rekao je Katanić.\nNajavio je formiranje radne grupe čiji zadatak će biti da podzakonskim aktima još preciznije definiše tu oblast.\nPomoćnik ministra je najavio da će ovim zakonom biti definisana i pomoć u promociji određenih poljoprivrednih proizvoda, kao i promocija zdravije ishrana dece i omladine.\nPrethodni : Subvencije će biti automatski isplaćene na račun poljoprivrednika, bez zahteva\nSledeći : Kompanije iz Srbije dogovorile poslove vredne dva miliona evra na onlajn sajmu organske proizvodnje\nBiljna proizvodnja (127)


Sportske.net - Čelsi preokretom do pobede, Bane i Nemanja odlični!\nČelsi preokretom do pobede, Bane i Nemanja odlični!\nFudbaleri Čelsija uspešno su startovali u novoj sezoni u Premijer ligi, pobedom protiv novajlije Barnlija, rezultatom 1:3 (1:3).\nČelsi je zabeležio očekivanu pobedu na startu Premijer lige. Barnli je na početku meča poveo, pokazao zube, ali to je bilo sve od ekipe koja će se, ako je suditi po ovom meču, grčevito boriti za opstanak u ovoj sezoni.\nPrvi šut na meču imao je domaćin, preko napadača Jutkijevica, koji je završio tik pored gola, ali je Kurtoa bio na toj lopti i sigurno bi intervenisao da je ona išla u okvir gola.\nNa drugoj strani uzvratio je Šurle u petom minutu, ali je bio izblokiran i lopta je otišla u korner posle kojeg nije bilo opasnosti po gol Barnlija.\nU 14. minutu Barnli je poveo, posle smušene reakcije odbrane Čelsija, a pogotovo kapitena Terija. Prvo je iskusni Englez zaostao za svojim saigračima i tako propustio da napravi ofsajd zamku, a zatim je u povratku "zalutao" na Ivanovićevu poziciju, odbrana je bila sveukupno jako loše postavljena, pa je odbijena lopta završila kod fudbalera domaćih Artfilda. Artfild je, u maniru iskusnih golgetera, sjajnim udarcem u gornji ugao gola Čelsija savladao Kurtou.\nPočelo je veliko slavlje na tribinama Barnlijevog stadiona, ali ono je bilo kratkog daha.\nSamo tri minuta kasnije, Dijego Košta je izjednačio rezultat, posle loše reakcije odbrane domaćih. Ivanović je centrirao sa desne strane, centaršut je bio prilično oštar, ali golman nije smeo da ima problema sa njim. Ipak, lopta je pogodila stativu i odbila se do Košte, koji je kroz noge rivala koji je pokušao da ga blokira, poslao loptu u mrežu.\nČetiri minuta kasnije, videli smo potpuni preokret. Sjajan prodor Azara, koji je nanizao nekoliko fudbalera Barnlija svojim driblizima, otvorio je prostor za centaršut Ivanoviću. On se odlučio za Fabregasa, koji je sa ivice šesnaesterca fantastičnim dodirom, iz prve, uposlio Šurlea. Čitava odbrana Barnlija je bila skamenjena, Nemac je prošao i lako savladao protivničkog golmana.\nU 31. minutu Čelsi je imao novu priliku, ali je Dijego Košta, po uverenju glavnog sudije, pokušao da iscenira jedanaesterac, i zaradio žuti karton. Gosti su žestoko protestovali, Košta je evidentno prvi stigao do lopte, i postojao je kontakt sa golmanom, ali je Španac prelako pao, i sudijsko uverenje je bilo da je on pokušao da iscenira penal.\nIpak, nije dugo trebalo Čelsiju da postigne još jedan gol, i to preko našeg Baneta Ivanovića. Fabregas je uputio odličan centaršut, a naš reprezentativac je potvrdio da se sjajno snalazi pred protivničkim golom i praktično svojim pogotkom obezbedio trijumf Čelsiju.\nTim rezultatom se otišlo na odmor, a veoma zanimljivo i sadržajno prvo poluvreme obećavalo je isti takav nastavak.\nIpak, oni koji su to očekivali su se prevarili, jer u drugom poluvremenu nije viđeno bukvalno ništa preterano vredno pomena, izuzev jedne prilike Artfilda, na startu poluvremena, i još par polu šansi, među kojima bi izdvojili pokušaj Drogbe koji je dobio šansu u finišu meča, ali je povratnik u redove Čelsija bio neprecizan.\nČelsi je potpuno zasluženo dobio ovaj meč i potvrdio da će se ove sezone najverovatnije ozbiljno uključiti u borbu za titulu.\nNaši reprezentativci Nemanja Matić i Bane Ivanović odigrali su odličan meč, Matić je bio izuzetno siguran na sredini terena, a Bane, pored standardno dobre igre u odbrani je stigao da bude veoma aktivan i u napadu.


Ministarstvo odbacilo žalbe opozicije | Pirot vesti\nUvažene primedbe građana Prčevca, nova rešenja ne predviđaju suženje kolovoza\nPočetna/Lokalna samouprava/Ministarstvo odbacilo žalbe opozicije\nMinistarstvo odbacilo žalbe opozicije\nMinistarstvo državne uprave i lokalne samouprave obavestilo je Skupštinu opštine Pirot da je odbačen kao neosnovan zahtev Odborničke grupe Srpske napredne stranke u lokalnom parlamentu u Pirotu da se poslednja sednica SO Pirot zbog navodnih nepravilnosti proglasi nevažećom.\nU aktu potpisanom od strane državnog sekretara u ovom ministarstvu Ivan Bošnjak navodi se da je sednica SO Pirot održana u skladu sa Zakonom o lokalnoj samoupravi, Statutom opštine Pirot i Poslovnikom Skupštine opštine Pirot.\nKako se navodi u današnjem saopštenju SO Pirot, tačnije predsednika SO Pirot Milana Popovića, sednici je prisustvovao potreban broj odbornika za rad i pravovaljano odlučivanje a svi akti doneti na toj sednici su samim tim u skladu sa zakonom i opštim aktima SO Pirot.\n-Napred navedeno samo potvrđuje da je nastup i ponašanje odborničke grupe SNS-a u lokalnom parlamentu na sednici od 23. septembra ove godine, najblaže rečeno bilo neprimereno, te da njihova težnja i namera za opstrukcijom rada Skupštine opštine Pirot nije naišla na razumevanje Ministarstva državne uprave i lokalne samouprave, što se njihovim odgovorom i potvrđuje-stoji u saopštenju predsednika Popovića.\nPogledajte i Akt Ministarstva državne uprave i lokalne samouprave u integralnoj formi.\nAkt Ministarstva drzavne uprave i lokalne samouprave\nUskoro javni konkurs za građanstvo za sufinansiranje…\nMinistarstvo finansija: Novi model fiskalizacije u…\nistaknuto milan popović pirot so pirot